Iza juga Marakane - Zvezda oaza reprezentativaca\nDa u Omladinskoj školi Crvene zvezde stasavaju talentovani fudbaleri spremni za izazove i kada je reč o nacionalnim selekcijama, govori činjenica da će se početkom septembra juniorskim selekcijama reprezentacije Srbije odazvati čak 19 fudbalera u četiri generacije.\nNa spsiku selektora reprezentacije do 21 godine našao se čuvar mreže našeg seniorskog tima Miloš Gordić, dok su za godinu dana mlađu selekciju, stigla četiri poziva, pa su se na spisku našli: Andrija Katić, Strahinja Eraković, Vladimir Lučić i Andrija Radulović. Mlada reprezentacija će odigrati dve kvalifikacione utakmice koje su na programu 3. septembra (Ukrajina) i 7. septembra (Makedonija).\nMemorijalni turnir "Stevan Vilotić Ćele" biće odigran početkom septembra, tačnije od 3. do 7. Selektor reprezentacije Srbije do 19 godina je pozvao čak devet fudbalera rođenih 2003. godine koji stasavaju u Crvenoj zvezdi, to su: Marko Ćopić, Uroš Lazić, Stefan Despotovski, Nikola Stanković, Nikola Knežević, Nikola Mituljikić, Jovan Mituljikić, Mateja Gluščević i Marko Lazetić.\nUkupno pet fudbalera rođenih 2005. godine pozvano je u selekciju do 17 godina. Međutim, reč je o selektivnoj utakmici gde bi pomenuti igrači trebali da se izbore za mesto u nacionalnom timu, a to će moći da učine u duelu između sebe. Posle toga se putuje u Makedoniju gde će se 14. septembra odigrati prijateljska utakmica sa Kiprom, a dva dana kasnije sa domaćinom. Na spisku su se našli: Kosta Nedeljković, Luka Stojsavljević, Lazar Đurić, Siniša Popović i Radovan Rakić, a standardni reprezentativci iz Crvene zvezde u tom godištu su Stefan Marinković, Aleksej Vukičević, Mateja Radonjić, Jovan Šljivić, Jovan Mijatović, Mirko Nikolašević i Mateja Bubanj, a neretko su pozivi stizali i za Ivana Lainovića i Stefana Miladinovića.


Počeo protest u Novom Sadu uz manje incidente | Autonomija\nPočeo protest u Novom Sadu uz manje incidente\nMalobrojna policija je intervenisala, ali nije udaljila mladiće koji su nastavili da provociraju studente\nOko hiljadu studenata i mladih ljudi okupilo se večeras oko 18 sati u kampusu Novosadskog univerziteta na drugom po redu “Protestu protiv diktature”, a na samom početku protesta bilo je i manjih incidenata.\nDvojica mladića su verbalno su napadali i vređali studente i pokušali da pocepaju transparent koji se nalazi na početku kolone i na kojem piše “Protiv sistema”.\nMalobrojna policija je intervenisala, ali nije udaljila mladiće koji su nastavili da provociraju studente.\nKolona je od kampusa prošla pored zgrade Pokrajinske vlade, gde su uzvikivali “Lopovi, lopovi”, a potom su krenuli ka Trgu slobode u centru Novog Sada.\nStudenti uzvikuju parole protiv predsednika Vlade Srbije Aleksandara Vučića, nose transparente “Dole diktator”, “Ako vam je dobro, onda ništa”, “Stop diktaturi”, “Nije vam ovo Severna Koreja”, “Stop nepotizmu”, “Av, av, av”.


Istražujući otmicu Đura Slavuja, novinara Radio Prištine, koji je zajedno sa kolegom Rankom Perenićem kidnapovan 21. avgusta 1998. godine, Udruženje novinara Srbije (UNS) je otkrilo da se u bazi Međunarodne komisije za nestale osobe (ICMP) koja čuva DNK materijal članova porodica nestalih, uzorci rodbine Đura Slavuja vode pod pogrešnim prezimenom.\nSve porodice su dale DNK\nPorodica Slavuj koja je u akciji “Oluja” proterana iz rodnog Dvora na Uni, a mlađi sin Đura spasavajući život otišao u Prištinu, za 19 godina nije dobila nijednu zvaničnu informaciju o tome kako je nestao. Umesto odgovora, doživljavali su neprijatnosti. I sada, kada je porodici Perenić stiglo obaveštenje Euleksa da je istraga zatvorena 2013. godine, informacije o sudbini Đura Slavuja i dalje nema. Ako je istraživanja ove otmice bilo, za misiju EU na Kosovu ostaje pitanje zašto porodice Perenić i Slavuj tužilaštvo ili policija nikada nisu kontaktirali.\nPero Slavuj, Foto: D. Dozet\nJandrija i Zorka Slavuj, otac i majka otetot Đura (privatna arhiva)\nMerdare: Uhapšen Srbin Peticija meštana Donje Budrige, Parteša i Pasjana\nSPUTNJIK: Italijanski vojnici na KiM pili kancerogenu vodu\nVESTI: U Peći i Srpkinje na listi za navodne ratne zločine: Život između straha i smeha\nObjavljeno 15. decembra 2017. by Ivan MiljkovićU kategoriji Preuzeto\n15. decembra 2019., 05:40


Izvor: 24 Sata - Arhiva vesti 23.12.2008 - Naslovi.net\n24 Sata » Arhiva vesti za utorak 23. decembar 2008\nPregovori o NIS-u završeni, potpisivanje do kraja nedelje\n24 Sata utorak, 23. decembar 2008.\nVlada Srbije će sa 49 odsto vlasništva u NIS-u imati prestavnike u upravnom i nadzornom odboru kompanije, a pojedina menadžerska mesta pripašće srpskoj strani. Vlade Srbije i Rusije potpisale su 25. januara u Moskvi energetski sporazum kojim je predviđena prodaja 51 odsto NIS-a...DOGOVOR - Član srpskog pregovaračkog tima za realizaciju energetskog sporazuma sa Rusijom Dušan Bajatović potvrdio je da su pregovori o prodaji Naftne... »\nInflacija u Srbiji će do kraja godine najverovatnije biti oko osam odsto, izjavio je guverner Narodne banke Srbije Radovan Jelašić. Guverner je najavio da će se inflacija i naredne godine kretati u tom opsegu. Prema njegovim rečima, ukoliko budžetski prihodi u prvom tromesečju 2009. godine podbace, moraće da dođe do zamrzavanja plata i penzija i povećanja PDV-a. Guverner NBS Jelašić kaže da će u 2009. inflacija biti oko osam odsto, ali i da će, ako „podbace” prihodi u prvom kvartalu, biti neophodna revizija budžeta...PROGNOZA - Jelašić je najavio da postoji verovatnoća da inflacija do kraja godine bude čak i ispod osam odsto. Sporazumom sa NBS-om, koji je Vlada utvrdila u... »\nSkupština u poslednji čas: Stari pasoši važe do kraja 2009.\nSrpski državljani koji su planirali da novogodišnje praznike provedu van granica naše zemlje mogu da odahnu jer je Skupština Srbije juče usvojila izmene Zakona o putnim ispravama, kojima je važenje starih pasoša produženo do kraja 2009. Za izmene zakona koje su donete u poslednjem trenutku, glasalo je 217 poslanika, nije bilo uzdržanih i onih protiv, dok se jedan poslanik nije izjasnio. Da bi zakon postao važeći, treba da prođe osam dana...PUTOVANJE - Kvorum za početak jučerašnjeg glasanja obezbedili su, posle dodatnih konsultacija, poslanici LDP-a. Poslanici Poslaničke grupe manjina, koji su u vladajućoj koaliciji, nisu želeli da... »\nNajmanje sedam ruskih turista poginulo u Egiptu\nKako se navodi, 18 ljudi je povređeno kada je autobus sleteo sa puta, a među njima petoro je u kritičnom stanju. Najmanje sedam ruskih turista poginulo je u saobraćajnoj nesreći nedaleko od egipatskog letovališta Dahab, saopštila je lokalna policija.TURISTI Uzrok nesreće su verovatno loši vremenski uslovi, rekao je jedan bezbednosi zvaničnik. U trenutku nesreće putnici su bili na povratku za... »\nSrbija: Uskoro nove zabrane pušenja\nTo je deo započete kampanje Ministarstva zdravlja Srbije i Instituta za javno zdravlje "Dr Milan Jovanović Batut" o štetnosti pušenja, koja je usredsređena na posledice pasivnog udisanja duvanskog dima. U Srbiji će pušenje u restoranima i kafićima biti postepeno zabranjivano tokom sledeće godine, u sklopu kampanje pod nazivom "Izbaci duvanski dim".PUŠENJE Prvi deo kampanje pod sloganom "Duvanski dim je serijski ubica" trajaće do avgusta, a drugu polovinu 2009. godine obeležiće kampanja pod nazivom... »\nNajmanje dve osobe povređene su u požaru koji je noćas izbio u niškom naselju Duvanište. U požaru koji je noćas izbio u kući u niškom naselju Duvanište povređene su dve osobe. Uzrok požara najverovatnije curenje plina iz plinske boce.POŽAR Požar je izbio u ulici Drugog ustanka u Nišu, a prema rečima očevidaca plamen je zahvatio veći deo kuće nakon eksplozije. Tri porodice koje su živele u... »\nKoncesionar: Srbija sama kriva za raskid ugovora\nOPTUŽBE - Ugovor o koncesiji za autoput Horgoš-Požega raskinut je jer je Vlada Srbije kršila ugovorne obaveze nekoliko meseci, saopštio je koncesionar „Sever-jug autoput”, koji je 16. decembra raskinuo ugovor o izgradnji autoputa Horgoš-Požega. Taj koncesionar je naveo da je znatan deo ugovora... »\nUkloniti spomenik Jaši Tomiću\nOni su ocenili da spomenik ili treba da se izmesti, ili treba da se odgovarajućom tablom da se obeleži kako bi građani znali o kakvom je političaru bilo reči. Spomenik srpskom političaru s početka 20. veka Jaši Tomiću u centru Novog Sada ne može da ostane u sadašnjem obliku, jer je Tomić bio antisemita, zaključili su učesnici tribine "Jaša Tomić - činjenice i kontraverze".ANTISEMITA Publicista Jovan Bajford rekao je da bi spomenik Jaši Tomiću u centru Novog Sada trebalo da se ukloni jer je Tomić, ma kakve njegove druge političke... »\nUjedinjene srpske pivare ulažu 50 miliona evra u razvoj\nKako se navodi u saopštenju, ta kompanija, nastala spajanjem pivara Hajnekena (Heineken) i Efesa u Srbiji, u 2009. godini počeće realizaciju strateškog plana za zauzimanje vodeće pozicije na srpskom tržištu piva i poboljšanju finansijskih rezultata. Kompanija Ujedinjenje srpske pivare (United Serbian Breweries) najavila je danas da će u naredne tri godine investirati 50 miliona evra u razvoj poslovanja u Srbiji.ULAGANJA Naredna godina biće prva celovita poslovna godina za Ujedinjene srpske pivare pošto je integracija poslovanja Hajenkena i Efesa u Srbiji otpočela u... »\nBrz i lak prelazak granice za praznike\nU saopštenju se navodi da će građanima u periodu oko Nove godine na raspolaganju stajati ukupno 60 graničnih prelaza za međunarodni saobraćaj. Uprava carina saopštila da će efikasnom organizacijom i primenom najmodernijih carinskih procedura obezbediti da svi oni koji dolaze u Srbiju za novogodišnje i božićne praznike brzo, lako i bezbedno prođu carinsku kontrolu.GRANICA U Upravi carina ističu da putnici treba da na graničnim prelazima koriste "kontrolni zeleni prolaz" tamo gde on postoji, ukoliko ne poseduju robu koja... »


FELNA ALU 18X8.0 5/112 ET45 72.3 REDS DRONE MATT ANTHRACITE - Idealno.rs\n/ Auto-Moto / Felne / ALU felne 18" / FELNA ALU 18X8.0 5/112 ET45 72.3 REDS DRONE MATT ANTHRACITE\nPonuda prodavnice euroguma za proizvod FELNA ALU 18X8.0 5/112 ET45 72.3 REDS DRONE MATT ANTHRACITE. Ispravnost cene i podataka proveri na internet stranici prodavnice.\nod 20.292,00 DIN\nod 28.488,00 DIN\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za FELNA ALU 18X8.0 5/112 ET45 72.3 REDS DRONE MATT ANTHRACITE i izberi najbolju. ALU felne 18" iz kategorije Felne je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda FELNA ALU 18X8.0 5/112 ET45 72.3 REDS DRONE MATT ANTHRACITE i vidi da li ti odgovara ili pogledaj druge proizvode brenda MOMO. Opis i tehnički podaci proizvoda FELNA ALU 18X8.0 5/112 ET45 72.3 REDS DRONE MATT ANTHRACITE se mogu razlikovati od onih u internet prodavnici u kojoj obavljaš kupovinu. FELNA ALU 18X8.0 5/112 ET45 72.3 REDS DRONE MATT ANTHRACITE je dostupan u prodavnici euroguma po ceni, koja je navedena pored svakog prodavca u meniju "Prodavnice".\nGarantne uslove za FELNA ALU 18X8.0 5/112 ET45 72.3 REDS DRONE MATT ANTHRACITE proveri u prodavnici u kojoj nameravaš da obaviš kupovinu. Slika za FELNA ALU 18X8.0 5/112 ET45 72.3 REDS DRONE MATT ANTHRACITE je simbolična, zato se pre kupovine u prodavnici uveri da je proizvod isti.


Egipat: Novi protesti u Kairu – Minber\nožu. 15, 2013 at 9:15 pm\nEgipat: Novi protesti u Kairu\nRazličiti politički pokreti, stranke, omladinska udruženja, penzionisani vojnici danas su u centru Kaira održali protest podrške egipatskoj vojsci od koje su zatražili da ne podlegne politici nego da utiče na politička dešavanja u ovoj arapskoj zemlji, javio je dopisnik agencije Anadolija.\n„Narod je uz vojsku“, „Stojimo uz naše oružane snage“ i slični transparetni su istaknuti tokom protesta, a demonstranti su nosili vojničke kape i druge rekvizite koji simboliziraju vojsku.\nPozivavši egipatskog predsjednika Muhammeda Mursija da odstupi sa vlasti, demonstranti su poručili da će, ako treba, organizirati i novu revoluciju kako bi otjerali aktuelnu vlast sa političke scene te zemlje.\nUzvikujući slogane podrške egipatskom novinaru Tevfiku Okashi, demonstranti su na dvije egipatske piramide u Kairu, postavili slike bivših predsjednika zemlje Džemala Abdunnasira i Envera Sedata, dok su na trećoj piramidi stavili transparent sa porukom „Čekamo“.\nPažnju javnosti privukla je i slika ministra odbrane Abdulfettaha Sisija, također postavljena na piramidama, a na kojoj je pisalo da bi on trebao postati novi lider Egipta.


Dodjeljena je nagrada za najbolju praksu u primjeni Zakona o upotrebi jezika - Vijesti - Zyra e Komisionerit për Gjuhët -\nDodjeljena je nagrada za najbolju praksu u primjeni Zakona o upotrebi jezika\nKancelarija povjerenika za jezike (KPJ) u saradnji sa Organizacijom za evropsku bezbjednost i saradnju, Misija na Kosovu (OEBS), dodijelila je nagradu „Najbolja praksa u primjeni Zakona o upotrebi jezika“.\nNa onlajn ceremoniji kojoj su prisustvovali prijedstavnici različitih institucija, glavne nagrade za pravilnu primjenu Zakona o upotrebi jezika dodijeljene su Ministarstvu finansija (MF), Sudskom savjetu Kosova (SSK), Ustavnom sudu(US), Centralnoj banci Kosova(CBK) i Opštini Priština (OP).\nDodjela nagrade kako je navedeno na ceremoniji, izvršena je na osnovu praćenja upotrebe službenih jezika na zvaničnim veb stranicama ministarstava, izvršnih organa, agencija i opština, uključujući i društvene mreže relevantnih institucija.\nPovjerenik za jezike, Slaviša Mladenović naglasio je da priča o važnosti poštovanja jezičkih prava više ne pripada 2020.godini i da je to postala opšta stvar kao i da je 2020. godina donijela nove izazove i problem za institucije.\n„Ova situacija sa pandemijom je pokazala koliko je bitno da institucije budu spremne da sprovode Zakon i u normalnim uslovima, kako bi u sličnim situacijama (kriznim) mogle da reaguju adekvatno i reše problem sa kojima se danas suočavamo “ i dodao da su veb stranice mnogih institucija u dobrom stanju što se jezičkog aspekta tiče, ali da i svakodnevno praktikovanje višejezičnosti treba da prati taj nivo. “Nadam se da će ova nagrada biti motiv institucijama da nastave sa dobrom praksom i da će ovakvi događaji postati tradicija i biti podstrjek institucijama da poboljšaju svoje performance”, rekao je povjerenik Mladenović.\nPored njega, ambasador OEBS-a Jan Braathu, obratio se prisutnima i izrazio je zadovoljstvo organizacijom ceremonije. „ Ovo je divna prilika da podstaknemo poštovanje Zakona o jezicima i da vidimo šta institucije mogu da postignu. Ovo je jedan pozitivan događaj i podsticaj na to da sprovodimo jezičke zakone Kosova u svim institucijama, odnosno priznamo napravljeni progres u istim“, rekao je Braathu.\nPrisutnima su se, tokom ceremonije obratili sa po jednim govorom i Shpend Ahmeti, gradonačelnik opštine Priština, Milot Vokshi, generalni sekretar Ustavnog suda, Shkeljzen Maliqi, generalni direktor sekretarijata SSK-a, Fatime Lumi, viša službenica za odnose s javnošcÌÂu Ministarstva Finansija i Sokol Havolli, viceguverner Centralne banke.\nDobitnici nagrada naglasili su da ova nagrada pokazuje posvećenost svih zaposlenih da poštuju ustavne i zakonske obaveze i da će ova nagrada biti još jedan podsticaj za kontinuirani rad ka unapređenju i jednakosti u pogledu poštovanja jezičkih prava i sloboda uopšte.


Prodaja privrednog društva, kao i ulazak u partnerstvo sa strateškim investitorom, investicionim fondom ili bilo kojim drugim investitorom podrazumeva složen proces, koji zahteva potrebnu ekspertizu u oblasti finansijskog konsaltinga, kao i konsultanta koji ima pristup velikom broju potencijalnih investitora.\nKako ceo proces pripreme, kao i samog preuzimanja privrednog društva zahteva veoma striktnu kontrolu toka informacija, od velike važnosti je da je konsultant osposobljen da izvrši sve potrebne aktivnosti za uspešan završetak tog procesa.\nProces preuzimanja privrednog društva se sastoji iz sledećih faza:\nU ovoj fazi NDP Audit & Consulting vrši analizu svih akata društva, procenu vrednosti kapitala zajedno sa izradom Dijagnostičkog izveštaja (Due diligence), priprema kratku prezentaciju društva (Teaser) na više stranih jezika, zavisno od ciljne grupe kojoj je namenjena i dogovara sa vlasnicima i menadžmentom ciljeve koje treba postići preuzimanjem kompanije.\nU okviru ove faze, NDP Audit & Consulting zajedno sa stručnjacima jedne od vodećih konsultantskih kuća Međunarodni centar za razvoj finansijskog tržišta iz Beograda i vlasnicima i menadžmentom društva će da definiše nastup prema investitorima, polazne i krajnje granice za pregovaranje vezane za maksimalne i minimalne vrednosti transakcije, učešće u budućoj dobiti za sadašnje vlasnike, kao i uticaj transakcije na zaposlene i menadžment.\nAnimacija potencijalnih investitora i Pregovaranje\nNDP Audit & Consulting za animaciju potencijalnih investitora koristi mrežu CORPORATE FINANCE IN EUROPE – www.corporatefinanceineurope.eu sa konsultantima u skoro svim zemljama Evrope sa velikim iskustvom iz M&A poslova. Pored toga, kroz dosadašnju saradnju sa kompanijama iz EU, Rusije, Turske, Kine i Indije, u mogućnosti smo da direktno stupimo u kontakt sa poželjnim strateškim partnerima iz oblasti u kojoj društvo posluje.\nNa taj način stvaramo uslove za nadmetanje investitora sa ciljem ostvarivanja maksimalnih rezultata za naše klijente – vlasnike društva.\nU ovoj fazi realizacije projekta, stručnjaci NDP Audit & Consulting će zajedno sa predstavnicima društva aktivno učestvovati u pregovorima sa izabranim investitorima, a na bazi prethodno definisanih okvira.\nNakon dogovora sa izabranim investitorom, NDP Audit & Consulting priprema sva potrebna dokumenta za sprovođenje transakcije, uključujući sve vrste ugovora, odluka nadležnih organa i vrši registraciju promena kod nadležnih institiucija. U slučaju da je društvo organizovano kao otvoreno akcionarsko društvo, naša brokerska kuća Intercity broker a.d. Beograd će sprovesti potrebne transakcije na Berzi ili putem Javne ponude za preuzimanje.\nZa sve navedene faze, NDP Audit & Consulting je u potpunosti osposobljen i u mogućnosti je da kompletno kontroliše tok informacija kako bi se izbeglo eventualno mešanje špekulanata u dogovorenu transakciju. Bogato iskustvo i kontakti naših partnerskih firmi: Međunarodni centar za razvoj finansijskog tržišta iz Beograda i Intercity broker a.d. Beograd, obezbediće klijentima profesionalnu uslugu na najvišem nivou i pristup velikom broju investitora iz sveta.


Tribina „Politička modernizacija Srbije – borba knjaza i ustavobranitelja” održana je u četvrtak 10. maja u Klubu „Tribina mladih” Kulturnog centra Novog Sada. Autor i predavač bio je prof. dr Ljubiša Despotović.\nDespotović je rekao da su – iako je u izvesnom smislu ustavobraniteljski režim bio nova pojava u političkom životu Srbije, pogotovo u upravi i vladi nasuprot režimu kneza Miloša Obrenovića – glavne likove ustavobraniteljske oligarhije (po zapažanju Slobodana Jovanovića) činili ljudi bez reformatorskog duha i modernih političkih ideja. To su bili oni Miloševi saborci koji su se izdigli tokom burnih događaja u Srpskoj revoluciji po osnovu svojih vojnih zasluga, trgovačkog umeća ili spretnosti u političkom manipulisanju. Nezadovoljni Miloševom samovlašću, ali i sopstvenim položajem i interesima u njegovom režimu, oni su formirali izvesni opozicioni gard.\nPod „firmom” zaštite Ustava, otpočeli su borbu za preraspodelu političke vlasti, a još i više političke moći u Srbiji. Iza ovog prvog ešalona ustavobraniteljskog vođstva stajao je mlađi naraštaj koji je želeo istinske reforme.\nProces političke modernizacije Srbije započeo je uvođenjem Građanskog zakonika 1848. godine, čime je otvoren još jedan važan segment – uvođenje sudova i pravnog sistema. To je bio, naglasio je Despotović, veoma važan korak da se Srbija iz jedne potpune anarhije i segmenta lične vlasti, bezakonja i bezvlašća polako počne konstituisati.\nOno što Englezi rade sedam vekova u kontinuitetu, počevši od 1215. godine i Magna carta libertatum, Srbi su morali da zgusnu u vremenskom periodu od šest decenija 19. veka. Upravo tada počinju da se konstituišu prvi segmenti srpske države i državnosti. Formiran je trostepeni oblik vlasti (zakonodavna, izvršna i sudska), a usledio je i proces formiranja birokratskog administrativnog aparata.\nUstavobranitelji su otvorili još jedan proces, a to je razgradnja porodičnih zadruga u Srbiji koje nisu nalikovale na današnje. Bile su, zapravo, oblik ekonomske zajednice i sačuvale su srpskog čoveka tokom četvorovekovne turske okupacije.\nČim su počeli procesi pravne zaštite vlasništva, započeo je i proces razgradnje zadruga, jer je svako želeo da se izdvoji, da ima svoj posed. Tada je prvi put u Srbiji uvedena institucija da i ženska deca imaju pravo nasleđivanja.


Opština Kovačica » Za privrednike koji su zainteresovani za izvoz u SAD\nZa privrednike koji su zainteresovani za izvoz u SAD\nчетвртак, 14 јануара 2016\nU cilju upoznavanja sa pogodnostima izvoza roba i usluga iz Srbije na američko tržište, u Privrednoj komori Srbije će biti organizovana konferencija: “Bescarinski izvoz u Ameriku – Sve o GSP sistemu”, 25. januara 2016. godine, ponedeljak, 11 časova, sala 1. Konferenciju organizuju Privredna komora Srbije i Ambasada SAD.\nBescarinski izvoz (GSP program ili Opšta šema preferencijala) je sredstvo trgovinske politike, koje predviđa da primenom odobrenih carinskih povlastica razvijene zemlje (SAD), se podstiče izvoz, industrijalizacija i povećanje stope ekonomskog rasta zemalja u razvoju. Preferencijalna trgovina podrazumeva da se u SAD mogu uvoziti proizvodi iz više od 140 zemalja, uključujući Republiku Srbiju, bez carina ili sa minimalnom carinom. Bescarinski izvoz se odnosi na preko 4650 proizvoda u Republici Srbiji, od toga na najveći broj industrijskih i poljoprivrednih proizvoda.\nEdukativne prezentacije na Konferenciji će uključiti generalni pregled i objašnjenje američkog GSP programa, predloge za povećanje izvoza Srbije korišćenjem GSP programa, kao i potrebnu dokumentaciju i procedure za izvoz roba iz Srbije. Dnevni red obuhvata i predstavljanje uspešnih primera srpskih firmi izvoznika u SAD, po GSP programu, a takođe, sugestije i savete za nastup na američko tržište.\nZainteresovani treba da se prijave najkasnije do 22. januara 2016. godine. Prijavljivanje učešća se obavlja elektronski putem linka www.pks.rs/gspkonferencija, a za dodatne informacije kontaktirajte Maricu Vidanović, savetnika u Centru za bilateralnu saradnju PKS, 011/3300978 ili marica.vidanovic@pks.rs


Miloš Nenezić novi „šef“ Poslodavaca - PKS-RPK Novi Sad\nZa novog predsednika Unije poslodavaca Srbije je izabran Miloš Nenezić, koji je do sada obavljao funkciju zamenika predsednika. Nenezić će na toj poziciji zameniti dugogodišnjeg predsednika UPS Nebojšu Atanackovića.\nNenezić je izabrala Skupština Unije na kojoj su sumirani godišnji rezultati, a Atanacković kaže da mesto ustupa svom kolegi, ocenivši da je odlazeća godina za Udruženje bila možda najuspešnija u njenoj 23 godine dugoj istoriji postojanja.\nUčestvovanjem u desetak različitih programa i u oko 20 radnih grupa smo uspeli da istaknemo svoju društvenu funkciju. Posledica toga je dogovor sa sindikatima da se prihvati njihov predlog povećanja minimalne cene rada, a s druge strane, ispunjeno je obećanje ministra finansija da to neće da poveća naše troškove kroz povećanje prihoda budžeta, objašnjava Atanacković najznačajniji ovogodišnji rezultat rada Unije.\nPodsetio je, naime, da je umesto 11.700 dinara neoporezivog dela plata, prihvaćeno da to bude 15.000 dinara, što će prema njegovoj oceni, da košta budžet Srbije ali neće dodatno košta poslodavce.\nOn kaže da Unija nastavlja sa novim predsednikom da radi na realizaciji zacrtanih projekata i ističe kao jedan od rezultata, dogovorene olakšice pri zapošljavanju novozaposlenih koje su donete, napominje, na insistiranje Udruženja.\nAtanacković, međutim kaže, da se najavljeno povećanje plata u državnom sektoru ne može očekivati i kod privatnika, svakako ne u skorijem periodu.\nPrema njegovim rečima, trenutno nijie moguće da prosečna plata u „realnom“ sektoru dostigne prosek u državi.\nPovećanje plata i penzija je rezultat boljih rezultata u budžetu, ali to neće uticati na realni sektor, odnosno, kod privatnika. Realni sektor može da podeli samo ono što je višak. Nema uslova trenutno za takvo povećanje, a možemo da se nadamo da će ta situacija u narednim godinama biti bolja, kaže Atanacković.\nSkupština je razmatrala nastavak rada ovog Udruženja na projektu „Konkurentnost i zapošljavanje“, a čiji je krajnji cilj, napominje „bivši šef“ Poslodavaca, povećanje broja zaposlenih kroz investiranje u nove tehnološke procese i poboljšanje uslova za rad.\nProjekat „Konkurentnost i zapošljavanje“ se finansira kreditom Međunarodne banke za obnovu i razvoj u Srbiji, a sprovode ga tri ministarstva – privrede, prosvete i rada.\nU narednom periodu plan je da se održi dvadesetak predstavljanja ovog projekta, iz sektora prehrambene industrije, mašina i opreme, gume i plastike kao i drveta i nameštaja, za koje se veruje da imaju najbrži potencijal za razvoj privrede u Srbiji.


Balkan kup 21 – Vila As\nSkijanje • Sport\nBalkan kup 21\nU subotu je na Zlatiboru održana druga trka u okviru FIS Balkan kupa. Najbolji smučari Balkana su po drugi put u 2021.godini odmerili snage na Tić polju. I ovog puta organizatori nisu imali sreće sa vremenom, tako da je iako su planirana dva takmičarska dana održano je samo takmičenje u subotu.\nU muškoj konkurenciji u trci na 10 km Paul Papene iz Rumunije je nastavio sa serijom dobrih rezulta osvojivši svoju četvrtu zlantnu medalju u deset dana. Drugo mesto je zauzeo Petrika Hadžiu dok je treći bio Franko dal Farra iz Argentine. Četvrto mesto je pripalo takmičaru iz Bugarske, Aleksandru Ognjanovu, a peti je bio Marko Skender iz Hrvatske. Kada su u pitanju domaći takmičari Miloš Đorđević je bio šesnaesti, Nikola Đorđević (18), Đorđe Paunović (19) i Tarik Aslani (20).\nU trici na 5 km u ženskoj konkurenciji prvo mesto je osvojila takmičarka iz Rusije Varvara Prohorova (82,97 FIS poena). Hrvatska smučarka Tena Hadžić je bila druga a rumunka Timea Lorinc treća. Na četvrto mesto se plasirala Anja Ilić, a grkinja Maria Ntanou je bila peta.\nKada su u pitanju ostale domaće takmičarke Emilija Bućić je bila deseta, Isidora Ćupović jedanesta, Andrea Marković dvanesta a Sara Piplović trinaesta.\nU kategoriji U14 najbolje vreme je imao Ivan Smiljanić (SK Zvezda) koji je stazu od 3 km prešao za 8:13.1. Drugo mesto je osojio Pavle Pavlović (SK Zlatibor) dok je treći bio Mladen Stanković (SK Zvezda). U ženskoj konkurenciji prvo mesto je zauzela Ana Jeremić (SK Zvezda), druga je bila Aleksandra Ružić (SK Zlatibor) a treča Milekić Sara (SK Zvezda).\nU kategoriji U12 u muškoj konkurenciji prvo mesto je osvojio Andrija Tošić, Andrija Veličković je bio drugi a Vuk Sredojević treći svi takmičar SK Zvezda. Među devojčicama je u ovoj kategoriji prvo mesto pripalo Jovani Joksimović (SK Zvezda), Anđela Rajevac je bila druga (SK Zvezda) a Vanja Tucović treća (SK Zlatibor).\nJoksimović Jelena je bila prva u kategoriji U10. Drugo mesto je osvojila Irina Đurović a Lana Tošić je bila treća. Među dečacima u ovoj kategoriji prvo mesto je osvojio Srđan Milekić, David Dragović je bio drugi a Mihajlo Bujišić treći.\nKategorija U8 prvo mesto je zauzela Sofija Smiljanić, Mina Tucović je bila druga a Dunja Smiljanić treća. Među dečacima Bogdan Smiljanić je bio prvi, Mihailo Jeremić drugi a Stefan Marijanović treći.\nSmučari iz Srbije nastupali u Makedoniji\nČajetinci se pripremaju za proletnji deo sezone


Partizan prodao više 13.000 ulaznica za derbi protiv Budućnosti!\nPočetna stranicaKK PartizanPartizan prodao više 13.000 ulaznica za derbi protiv Budućnosti!\nCrno-beli će imati podršku skoro pune Arene.\nKošarkaši Partizana će protiv Budoćnosti u nedelju u Štark Areni (18.00 Arena sport 1, O2) igrati utakmicu 19. kola ABA lige. Dva tima, trenutno imaju isti učinak od po 14 pobeda i četiri poraza, uz prednost Budućnosti zbog pobede u međusobnom duelu koji je jesenas odigran u Podgorici.\nOd strane organa bezbednosti, nedeljni meč u Štark Areni je označen kao događaj visokog rizika, zbog čega će kontrole na ulazima i oko dvorane biti pooštrene. Za utakmicu vlada veliko interesovanje, a u prodaji je ostalo još oko 5.000 ulaznica za Nivo 400, dok je Nivo 200 rasprodat. To znači da za sada ima sigurno više od 13.000 navijača koji če doći na meč (kapacitet Arene je zvanično 18,389 gledalaca, mada staje i više)\nPredsednik KK Partizan NIS, Ostoja Mijailović duel protiv Budućnosti vidi kao veliki izazov i zato apeluje na navijače da drže emocije pod kontrolom i samo se posvete navijanju.\n- Na prvom mestu, želim da istaknem kako je ovaj meč nama od izuzetno velikog značaja sa sportske strane, jer nam može otvoriti vrata prvog mesta u regularnom delu ABA lige. Raduje me veliko interesovanje navijača, jer su igrači i stručni štab svojom borbom i posvećenošću sigurno zaslužili takvu podršku.\n- Zbog toga, želim da uputim poziv našim navijačima da se skoncentrišu na teren i podršku našem timu, jer nam je ta podrška preko potrebna.\nEmocije su jake, ali moramo biti svesni da za Partizan navijaju ljudi različite nacionalnosti i veroispovesti i da je to činjenica na koju trebamo biti ponosni i da je to nešto što treba da negujemo.\n- Siguran sam da naša braća i sestre znaju, gde god oni živeli , da imaju našu podršku za očuvanje naših istorijskih vrednosti, ali ovu utakmicu posvetimo našim momcima koji imaju šansu da vrate Partizan tamo gde nije bio skoro celu deceniju, poručio je Mijailović.


Lažna vest: EU opominje Ukrajinu vezano za militarizaciju Azovskog mora | StopFake\nLažna vest: EU opominje Ukrajinu vezano za militarizaciju Azovskog mora\nEvropska unija se izjasnila protiv militarizacije Azovskog mora od strane Ukrajine, piše Ukraina.ru , medij naklonjen Kremlju 23. oktobra. EU je izrazila nezadovoljstvo rastućim brojem ukrajinskih vojnih brodova u moru i čak upozorila Ukrajinu da takvo ponašanje nije poželjno, tvrdi se u publikaciji. Drugi pro-Kremljski mediji kao što su RIA Novosti, RBK i TASS preneli su istu priču, iako sa manje optužujućim naslovima. Svi su citirali Federiku Mogherini, visoku predstavnicu EU za spoljne poslove i bezbednosnu politiku.\nMogerini nije kritikovala Ukrajinu već Rusiju.\n23. oktobra se Federika Mogerini obratila poslanicima Evropskog Parlamenta vezano za situaciju u Azovskom moru. Tokom tog obraćanja je izjavila kako EU “ne želi da bude svedok još jedne militarizacije u svojoj neposrednoj blizini”.\nRuski mediji su manipulisali reči Mogerinijeve; tvrde da je govorila o ukrajinskom vojnom prisustvu u toj oblasti, kada je zapravo govorila o ruskoj floti, koja destabilizuje regiju svojim taktikama u Crnom i Azovskom moru.\n„Izgradnja mosta u Kerču između Krimske peninsule i Ruske Federacije održana je bez saglasnosti Ukrajine i predstavlja još jedno kršenje suvereniteta i teritorijalnog integriteta Ukrajine. Povrh toga, most otežava prolaz brodova u ukrajinske luke na Azovskom moru …. Militarizacija Azovskog mora nije u ničijem interesu a može samo da destabilizuje delikatnu bezbednosnu situaciju u širem regionu Crnomorske regije. Dozvolite mi da vas podsetim da je Crno more evropsko more, a ne želimo da vidimo još jednu vojnu akciju u našoj neposrednoj blizini. Nastavićemo da se trudimo da poštujemo međunarodno pravo i konvencije i da podržimo Ukrajinu u ovim teškim okolnostima „, rekla je Mogerini.\nDrugi evropski političari su takođe govorili protiv ruskih agresivnih poteza na Crnom i Azovskom moru. Poslanica iz Poljske, Anna Fotiga govorila je protiv ruskog ograničavanje kretanja brodova ka drugim regijama, posebno na Baltičkom moru i molila je NATO da nastavi da podržava Ukrajinu.\nGeneralni sekretar NATO-a, Jens Stoltenberg je 24. oktobra osudio rusku militarizaciju Azovskog mora i dao je „punu podršku suverenitetu i teritorijalnom integritetu Ukrajine kao i slobodi plovidbe u njenim vodenim putevima“.


Прави ли ОЕБС на Криму нови Рачак?\nPravi li OEBS na Krimu novi Račak?\n02-10-2015 12:55 Srbija Stav\nSvojim antiruskim izveštajem o ljudskim pravima na Krimu OEBS se potpuno stavio u službu političkih ciljeva Vašingtona i Kijeva. Piše: Andrej Milanović\nMožda je bila sreća, pa je izveštaj Organizacije za evropsku bezbednost i saradnju, OEBS, o poštovanju ljudskih prava na Krimu ostao u senci nastupa Vladimira Putina u UN i dinamičnih događaja u Siriji, čime je bar ublažena velika javna sramota ove međunarodne organizacije. U izveštaju – koji su 24. septembra na godišnjoj konferenciji OEBS o ljudskim pravima u Varšavi predstavili visoki komesar OEBS za nacionalne manjine Astrid Tors i direktor Kancelarije OEBS za demokratske institucije i ljudska prava Mihael Georg Link – Rusija je optužena za „okupaciju“ Krima, koju – rekla je Torsova – OEBS „nikada neće prihvatiti“, kao i za kršenje ljudskih prava krimskih Tatara. Tatarima je, stoji u izveštaju, gotovo nemoguće da se školuju na svom jeziku, kao i da su ljudska prava proukrajinski raspoloženih građana postepeno ukinuta. „Pošto je Krim nezakonito okupiran, stepen slobode veroispovesti i poštovanja kulturnih razlika (manjina; prim. aut.) je smanjen. Očigledan je neprijateljski stav prema onima koji podržavaju integritet Ukrajine, ukrajinskih simbola i važnih istorijskih događaja. Obrazovanje na ukrajinskom gotovo da ne postoji, tako da roditelji nisu u prilici da obrazuju decu. Slična situacija vlada i ako se posmatra iz ugla tatarske kulture“, saopštio je Tors, koji je rekao da njegova misija ima „dosta ubedljive dokaze“ o kršenju ljudskih prava.\nOštre ruske reakcije\nNije sasvim jasno o kakvim dokazima se radi, budući da autori izveštaja OEBS uopšte nisu posetili Krim, nego su u Ukrajini razgovarali sa stotinak ljudi, koji su se, zbog neslaganja sa pripajanjem Krima Rusiji, iselili sa tog poluostrva. Na izveštaj je veoma oštro reagovao zamenik premijera Krima Georgij Muradov, koji je optužio autore da su sledili poziciju američkog Stejt departmenta. „Imao sam priliku da uporedim izveštaj OEBS sa izveštajem Stejt departmenta. Utisak je da je OEBS instrumentalizovan da bi saopštio poziciju Stejt departmenta“, rekao je Muradov, rekavši još da je izveštaj o stanju ljudskih prava na Krimu – u kome se tvrdi da su se posle ujedinjenja Ukrajinci i krimski Tatari našli u teškoj situaciji – zasnovan isključivo na intervjuima, bez odlaska u poluostrvo. Direktor Odeljenja za humanitarnu saradnju i ljudska prava pri ruskom Ministarstvu inostranih poslova Anatolij Viktorov izveštaj je opisao kao „jednostran i politizovan“, budući da upotrebljava neprihvatljive termine kao što su „okupacija“ i „aneksija“. Autori izveštaja, rekao je on, „zauzeli su antiruski stav, otvoreno igrajući u rukama Kijeva i njegovih pokrovitelja na Zapadu“. Verovatno da nije prvi put da Vašington koristi OEBS za antirusku propagandu, ali pomenuti izveštaj ističe se svojom drastičnošću i bezobzirnošću. Međutim, sporni izveštaj se da lakše razumeti ako se uzme u obzir pisanje antiglobalističkog sajta Global Research, koji je početkom avgusta optužio Vašington da nastoji da izazove etničke podele na Krimu. Naime, ukrajinski predsednik Petro Porošenko, koga Global Research naziva „američkim agentom“, 1. avgusta pozdravio je jedan skup krimskih Tatara, optužujući Rusiju da ih diskriminiše.\nStvaranje novog žarišta\nOno što je zapadnoj javnosti manje poznato jeste da su se Tatari – kojih je na Krimu 12-15 odsto – na prošlogodišnjem referendumu u većini izjasnili za pripajanje Krima Rusiji. To, međutim, nije sprečilo Vašington i Kijev da Tatare i njihive organizacije podstiču da postanu snaga koja će destabilizivati prilike na ruskom poluostrvu. U prilog tome govore i Porošenkove ideje o stvaranju muslimanske čete, sastavljene upravo od krimskih Tatara, koja bi u sastavu ukrajinske armije trebalo da učestvuje u „oslobađanju Krima“. Da se krimski Tatari guraju u pravcu sukoba, svedoči i to da je izveštaj OEBS praćen akcijom ekonomske blokade Krima. Naime, na granici između Krima i Ukrajine 20. septembra započelo je fizičko sprečavanja ulaska i izlaska roba sa poluostrva, koju sprovode neke proukrajinske organizacije krimskih Tatara zajedno sa profašističkim Pravim sektorom. Ako se sve to ima u vidu, jasno je kako je izveštaj OEBS o ljudskim pravima na Krimu potpuno u službi političkih ciljeva Vašingtona i Kijeva. Upravo zbog toga izveštaj ove međunarodne organizacije više liči na političku kampanju neke proameričke nevladine organizacije nego na ozbiljan tekst zasnovan na činjenicama. Sudeći prema veoma oštrim reakcijama ruskih funkcionera, Moskva izveštaj o Krimu neće ostaviti bez odgovora. Za sada se govori da bi, ukoliko taj izveštaj bude iskorišćen za izglasavanje narednih antiruskih rezolucija, Rusija mogla da uskrati finansiranje OEBS, i to već u sledećoj godini. Godinama već osipajući, autoritet OEBS dodatno je narušen ne samo u Rusiji nego u onom delu sveta koji ne pristaje da jedna međunarodna organizacija sme da za račun pojedinih sila stvara nova žarišta sukoba. Da se, međutim, samo držao osnovnih činjenica izveštaj OEBS morao je da konstatuje ono što je najosnovnije: da je Krim svojim pripajanjem Rusiji dobio realnu autonomiju, kakvu nije imao dok je bio u sastavu Ukrajine, dok je jezik ukrajinskih Tatara – kao i ukrajinski i ruski – postao zvanični jezik na poluostrvu.\nPročitajte još:Veliki povratak Rusije na Bliski istokPutinova igra u Siriji


Bivši ministar policije BiH uhapšen u Hrvatskoj\nBivši ministar policije BiH Alija Delimustafić, osumnjičen za organizovani kriminal i nezakonito trgovanje nekretninama na području Sarajeva, uhapšen je u Hrvatskoj na osnovu medjunarodne poternice.Ovu informaciju potvrdio je ministar bezbednosti BiH Dragan Mektić, navodeći da je informacija o hapšenju Delimustafića u Hrvatskoj stigla od Interpola.\nPre dva dana Kantonalni sud u Sarajevu izdao je naredbu za raspisivanje interne i medjunarodne poternice za Delimustafićem i Jusom Škrijeljom, nakon što ih sudska policija nije pronašla na njihovim adresama.\nDelimustafić i Škrijelj i još nekoliko osoba, medju kojima su i pojedine sudije, uhapšeni su 11. novembra uhapšeni u akciji "Pravda" na području Istočnog Sarajeva.\nOni se terete da su falsifikovali dokumentaciju i prevarom uknjižavali takozvane napuštene stanove na ljude koji su im odani, a potom ih, posredstvom Delimustafićevih firmi, koje se bave prometom nekretnina, prodavali trećim osobama.\nPosle mesec dana provedenih u pritvoru, Sudsko veće je Delimustafića i Škrijelja pustilo na slobodu, posle čega su oni pobegli iz BiH.\nTužilaštvo Kantona Sarajevo se na odluku Sudskog veća žalilo Vrhovnom sudu Federacije BiH, koji je poništio odluku o njihovom puštanju na slobodu.\nNovo Sudsko veće je donelo odluku da Delimustafić i Škrijelj budu vraćeni u pritvor, ali ih sudska policija nije pronašla na kućnim adresama.\nOsumnjičeni Juso Škrijelj, koji je bio telohranitelj Alije Izetbegovića, osim bosanskohercegovačkog ima i državljanstvo Belgije, preneli su sarajevski mediji.\nJoš se navodi da je Alija Delimustafić imao nekoliko lažnih dokumenata, a koristio je i nekoliko identiteta.


Fred P: Dođite da podelimo ljubav – Nadlanu.com\nObjavljeno 23. jula 2015. / 09:27:36\nFred P, jedan od pionira Detroit deep house muzike i di-džej koji poslednje dve decenije stvara najfiniji underground zvuk 8. avgusta stiže na SMF ENERGY Stage.\nPred svoj premijerni dolazak na festival ljubavi Fred P poznat i pod pseudonimom Black Jazz Consortium kaže da se oseća počastvovanim i da jedva čeka da se pojavi pred Lovefest klaberima.\n“Zahvalan sam muzici, jer bez nje ne bih mogao da zamislim život. Zato dođite da zajedno podelimo ljubav i napravimo najbolju žurku na festivalu”.\nOtkako je pokrenuo svoju izdavačku kuću Soul People Music/Earth Tones, Fred P ispred sebe ima svetlu budućnost, nastavljajući da snima i gradi, poklanjajući publici svoju muziku. Njegova filozofija da je muzika univerzalni jezik dostupan svima, koji spaja ljude, ono je što ga dovodi na ostrvo ljubavi ovog avgusta, a pre tačno mesec dana izdao je svoj najnoviji album pod nazivom FP-Oner koji će posetioci imati priliku premijerno da čuju.\nNa ovogodišnjem SMF ENERGY Stage-u koji je već uveliko poznat po isključivo underground zvuku, osim Fred P-a nastupaju Marcellus Pittman, DJ Q, Richard Zepezauer, Interstellar Funk, Hunee, Juju & Jordash live, The Analogue Cops live, Rivet, kao i brojni domaći di-džejevi.\nTrenutna cena trodnevnog paketa ulaznica iznosi 27 EUR (3.240 RSD), dok je cena jednodnevne ulaznice 11 EUR (1.300 RSD). Karte se mogu naručiti na kućnu adresu putem sajta www.lovefest.rs ili kupiti u svim Eventim i DD Tickets poslovnicama u Srbiji, a u okviru akcije 3+1, svi posetioci koji kupe tri karte četvrtu će dobiti besplatno. Cena trodnevne karte za žurke na bazenu košta 900 dinara, dok je cena po danu 400 dinara.\nCecina ćerka vrelija od leta: Anastasijin skok koji gleda CEO BALKAN


Konstitutivna sednica Skupštine Beograda 9. maja - Dan u Beogradu\nNaslovna » BG servis » Konstitutivna sednica Skupštine Beograda 9. maja\nNikola NikodijeviÄ‡: Zakazana Konstitutivna sednica SkupÅ¡tine Beograda\nNeko drugi 30. mart 2018. BG servis Postavite komentar\nU sredu, 9. maja, biće održana konstitutivna sednica Skupštine grada Beograda.\nNa osnovu člana 56. Zakona o lokalnim izborima, predsednik Skupštine Grada Beograda Nikola Nikodijević zakazao je konstitutivnu sednicu Skupštine.\nPozivno pismo upućeno je svim novoizabranim odbornicima za održavanje sednice na kojoj će se potvrditi mandati odbornika novog saziva gradskog parlamenta.\n– Na konstitutivnoj sednici biće izabran predsednik i zamenik Skupštine Grada Beograda, kao i sekretar i zamenik sekretara. Takođe biće izabrana i Administrativno-mandatna komisija koja je vrlo značajna za rad gradskog parlamenta. U skladu sa novom raspodelom mandata u Skupštini grada, na istoj sednici biće izabrana i nova Gradska izborna komisija, s obzirom na to da nas zakon obavezuje da sastav komisije oslikava sastav odborničkih grupa – naveo je Nikodijević.\nOn je dodao da prvoj sednici gradskog parlamenta, do izbora novog, predsedava najstariji odbornik, a pomagaće mu dva odbornika iz dve najveće odborničke grupe.\nOd konstituisanja novog saziva parlamenta teče rok od 30 dana za izbor novog gradonačelnika Beograda.\n– Odbornici će na vreme i u zakonskom roku biti obavešteni o sednici za izbor gradonačelnika – zaključio je predsednik Skupštine Beograda i izrazio očekivanje da će konstitutivna sednica proteći u najboljem redu. (Beoinfo)\nTagovibeogradski izbori 2018 bg servis izbori konstitutivna sednica politika skupština grada\nPrethodni Nova adresa: Norveška. Iseljenje u Norvešku, studiranje, gde, kako…\nSledeći Dani Beograda 2018: Beogradski vremeplov


Kreativna Industrija Tekstila\npetak, 11 April 2014 16:24\nNovi veliki modni projekat KIT – „Kreativna industrija tekstila“ - BiH je trenutno prvorangirana država u svijetu (CIA, 2012) prema učešću broja nezaposlenih mladih ljudi (62,80%) starosti od 15 do 24 godine, a sveukupna letargija mladih se ogleda i u činjenici da samo 1/3 mladih aktivno traži posao. U takvom okruženju, aktivnosti održivog zapošljavanja i samozapošljavanja postaju prioritetne oblasti javnih politika.\nKlub Fashion Zenica pokrenuo je projekat pod nazivom“ KIT – Kreativna industija tekstila “u saradnji sa Švicarskom agencijom za razvoj i YEP-om kojem je konkurisalo 85 organizacija iz cijele BiH, od čega je na osnovu aplikacija odabrano 11 projekata .FASHION je na finalnoj listi zauzeo visoko sedmo mjesto sa svojim vrlo kvalitetnim projektom. Projekat će se narednih devet mjeseci u opštinama kolijevkama BiH tekstilne i modne industrije Visokom i Travniku. Glavni cilj projekta je obuka kadrova potrebnih u tekstilnoj industriji , afirmacija te posredovanje u zapošljavanju obučenih kadrova.\nFASHION planira projekat realizirati uz partnerski odnos sa općinama kojima će biti ponuđena saradnja i od kojih se očekuje da budu dio ovog jako važnog projekta.Planirana je i saradnja i potpisivanje ugovora sa uspješnim tekstilnim proizvodžaćoma iz Visokog i Travnika kroz potpisivanje memoranduma o saradnji . Treneri obuke kandidata biti će afirmirani modni dizajneri te stručnjaci iz oblasti tekstilne industrije.\nPored edukativnog dijela u projektu je planiran i revijalni dio KIT EVENT , zatim okrugli sto na temu „Perspektive i preduslovi kreativne tekstilne industrije i razvoj okvira kompetencija za zvanje dizajner tekstila “. Završetak projekta planiran je u decembru mjesecu dodijelom certifikata i prezentacijom radova polaznika obuke projekta KIT.\nViše iz kategorije: « Škola pčelarstva za početnike Fashion u posjeti Koteksu »


Povratak Amerike na Balkan i borba protiv Rusije | WebTribune\nHome SPEKTAR Povratak Amerike na Balkan i borba protiv Rusije\nPovratak Amerike na Balkan i borba protiv Rusije\nU borbi protiv Rusije za uticaj u jugoistočnoj Evropi, Vašington Hrvatsku naoruža balističkim raketama, prima Crnu Goru u NATO, preti Dodiku da ne slavi Dan RS…\nIako se poslednjih godina činilo da su Sjedinjene Američke Države zbog problema u drugim delovima sveta prepustile Evropskoj uniji primat na zapadnom Balkanu, poslednji događaji ukazuju da Vašington ne zaboravlja jugoistočnu Evropu. „Povratak” Amerike na Balkan motivisan je ostvarivanjem sopstvenih interesa, pre svega kako bi se pregradio sve veći ruski uticaj, i to u situaciji kada posustala EU pokušava da reši svoje nagomilane protivrečnosti.\nDa Amerika ovde ponovo pokazuje svoje političke „mišiće”, vidi se i i izjava njenih predstavnika i iz najnovijih poteza Stejt departmenta u regionu. Tako se minulog vikenda Morin Kormak, američka ambasadorka u Bosni i Hercegovini, usprotivila proslavi 9. januara, Dana Republike Srpske, apelujući na vlasti ovog entiteta da proslave Dana RS budu u skladu sa zahtevom Ustavnog suda BiH (koji je neustavnim ocenio deo Zakona o praznicima RS i naložio izmenu sporne odredbe). U tom obraćanju ambasada SAD u Sarajevu našla je za shodno da upozori i srpskog premijera, koji je minule subote sa ministrima bio na proslavi Dana RS u Banjaluci: „Verujemo da premijer Vučić shvata osetljivu prirodu ovog događaja nakon odluke Ustavnog suda BiH.”\nIstoga dana, Hašim Tači, zamenik premijera Kosova, na svom fejsbuk profilu, bez okolišanja je ukazao da su nasilni protesti opozicije u Prištini „napad na one koji podržavaju i koji su partneri Kosova –SAD, Evropsku uniju i NATO”, čime je jasno ukazao na značaj koji Amerika uživa na Kosovu.\nVelika prašina se u regionu podigla i posle najave da će SAD isporučiti balističke projektile Hrvatskoj, nakon čega su razmenjene čak i diplomatske note između odlazeće vlade u Zagrebu i Beograda.\nNekoliko dana uoči Nove godine odlazeći ambasador SAD u Srbiji Majkl Kirbi javno je rekao ono što se odavno naslućivalo – da Vašington kao krunu normalizacije odnosa Beograda i Prištine podrazumeva članstvo Kosova u Ujedinjenim nacijama.\nKirbi je i polovinom novembra bio u žiži interesovanja zbog svoje izjave da zalaganjem za slobodu medija ne ruši Vučićevu vladu. Mnogima je ovo ničim neizazvano pravdanje američkog diplomate bilo „sumnjivo”, jer je moglo da se tumači da on posredno poručuje kako ima i moć da menja vlast u Srbiji.\nA početkom decembra, Amerika je, uz Veliku Britaniju, pozdravila upućivanje poziva Crnoj Gori za dijalog o priključenju NATO-u. Američki list „Politiko” ocenio je da je to pokazalo da su SAD krenule u ofanzivu u borbi protiv Rusije za uticaj na Balkanu.\n„Gotovo je opšte mesto da je uticaj SAD u našem regionu jači od uticaja Evropske unije”, smatra Dragan Simić, profesor Fakulteta političkih nauka i podseća da se EU u poslednjih godinu, dve suočava sa mnogim krizama – od grčke, preko ukrajinske, do izbegličke. EU, kako kaže, ne može na pravi način da se pozabavi regionom i uvek čeka preovlađujući američki stav.\nSimić ističe da evroatlantski saveznici imaju oprečne interese i da se oni takođe bore za prostor i uticaj i naglašava da danas nema crno-belih odnosa, ne samo između SAD i EU već i inače. „Države koje naivno veruju da sa nekima mogu da budu samo prijatelji i da onda ne sarađuju u drugim stvarima – greše”, naglašava naš sagovornik.\nAmerika, prema njegovim rečima, ima svoje konstantne interese kad je reč o Balkanu – da Kosovo opstane kao nezavisna država, da se BiH sačuva i čak integriše iznutra. Kad je reč o Republici Srpskoj, Simić objašnjava da postoji američka bojazan da bi procesi u RS mogli da odu predaleko i da demontiraju samu BiH. Prema njegovim rečima, oni ne uzimaju u obzir da se Srbija u svojoj spoljnoj politici zalaže za očuvanje BiH kao međunarodno priznatog subjekta i unutar nje posebnosti RS kao entiteta.\nOn naglašava i da je Americi koja se u drugim delovima sveta mnogo više nego ranije bori za uticaj sa drugim velikim silama – Rusijom i Kinom – svakako u interesu miran i stabilan Balkan.\nU vezi sa američkom podrškom ulasku Crne Gore u NATO, ovaj ekspert za SAD ukazuje da „Crna Gora svojim potencijalima neće preterano ojačati NATO, ali njen geopolitički položaj i činjenica da se popunjava još jedna siva zona u širenju NATO-a jeste važna i za NATO i za SAD”. Oni to podržavaju, suzbijajući, pri tom, i ruski uticaj.\nPrema rečima direktora centra za regionalizam Aleksandra Popova, utisak je da su SAD činile stvari koji nisu išle u prilog evropskoj politici prema regionu i stabilnosti Evrope.\nOn kaže da se mešanje SAD na Balkanu razlikuje od zemlje do zemlje. „Uzmimo Kosovo na primer – tamo su SAD alfa i omega i sigurno je da ono što se tamo dešava, bar kad centralni organi donose neke odluke, uvek aminovano od strane Amerike”, ističe Popov.\nGovoreći o BiH kao o drugoj neuralgičnoj tački u regionu, kaže da Amerika ljubomorno čuva Dejtonski sporazum kao neko svoje čedo, ne vodeći računa da vreme čini svoje. Taj sporazum jeste pre 23 godine zaustavio rat, ali se dosad videlo da ne obezbeđuje uslove za trajan mir. „Ima pouzdanih signala da je Amerika bila taj faktor koji je ometao promenu Dejtonskog ustava”, naglašava on.\nČlan poslaničke grupe prijateljstva Srbije i Amerike Dragan Šutanovac konstatuje da je Amerika u jednom trenutku bila izgubila interesovanje za Balkan, ali da se to promenilo, o čemu govori i činjenica da su u međuvremenu u Beogradu bili potpredsednik SAD i državna sekretarka.\n„Danas ne možemo da kažemo da je Amerika napustila Balkan, jer je Hrvatska postala član NATO-a, a Crna Gora je pred ulaskom u NATO. To pokazuje da SAD definitivno i dalje imaju svoje interese na Balkanu, što je pojačano migrantskom krizom”, kaže Šutanovac.\nKomentarišući vojnu pomoć SAD Hrvatskoj, bivši ministar odbrane kaže da Amerika svoje saveznike oprema kroz više programa i podseća da su SAD jedan od najvećih donatora i Vojske Srbije, doduše ne toliki jer Srbija nije ni kandidat za ulazak u NATO.\n„Stiče se utisak da od momenta prodaje NIS-a raste uticaj Rusije u Srbiji, ali ne vidim na Balkanu nijednu drugu zemlju u kojoj Moskva ima uticaj, pa makar i deklarativni”, kaže Šutanovac, koji misli da Rusija prema Srbiji nema odnos koji SAD imaju prema svojim saveznicima.\nBizaran predlog danske vlade: Izbeglicama oduzeti sve dragocenosti i tako nadoknaditi troškove\nKAD SE BRDO PRETVORI U REKU: Zastrašujući snimak, zemlja se obrušava na grad i ruši sve pred sobom – VIDEO\nPrvi put posle Drugog svetskog rata nemačka vojska na granicama Rusije\nEU UZNEMIRANA, NE ZNAJU ŠTA SE DOGAĐA. Katolička crkva nije pozvala da se glasa za Makrona


Delegacija RS povukla se iz dijaloga o reformi pravosuđa - Klix.ba\nDelegacija RS povukla se iz dijaloga o reformi pravosuđa\n10.11.2011. u 11:41\nDelegacija Republike Srpske povukla se iz strukturalnog dijaloga zbog "neprihvatljivih uslova predviđenih za nastavak razgovora", javlja izvještač Srne.\n"Mi nismo napustili ovaj proces, ali smo se povukli jer nam nije omogućeno da u punom kapacitetu iznesemo stavove Republike Srpske o reformi pravosuđa u BiH", izjavio je Srni ministar pravde Džerard Selman koji je vođa delegacije Republike Srpske.\nSelman je najavio da će o svemu obavijestiti šefa diplomatije EU Catherine Ashton, evropskog komesara za proširenje Stefana Fulea, kaoi Narodnu skupštinu RS.\n"Danas i sutra ne dolazi u obzir da se degacija Republike Srpske vrati na ovaj sastanak, jer želimo da Republika Srpska u strukturalnom dijalogu o pravosuđu u BiH učestvuje u punom kapacitetu. Samo to garantuje uspjeh ovog prpocesa", naglasio je Selman.\nOn je precizirao da je delagacija Srpske oštro reagovala na činjenicu da joj, iz nepoznatih razloga, nije dozvoljeno da na današnjem sastanku u Sarajevu učestvuje u punom sastavu, a ponuđen je i neprihvatljiv dnevni red na šta je iz Banje Luke još juče upozoreno.\n"Mi iz Republike Srpske ne želimo da se bavimo perifernim stvarima, pitanjima iz Strategije pravde u BiH, što je u nadležnosti konferencije ministara", pojasnio je Selman.\nOn kaže da predstavnici RS smatraju da u ovim važnim razgovorima treba da učestvuju i pravni eksperti, što je onemogućeno.\nSelman je ponovio da RS ima velika očekivanja od strukturalnog dijaloga jer je riječ o pitanjima koja tište rad pravosuđa u BiH, izdvajajući probleme u funkcionisanju Suda i Tužilaštva BiH, o statusu, nadležnostima i ulozi Visokog sudskog i tužilačkog savjeta, kao i o apelacionoj nadležnosti Ustavnog suda BiH.\nMcGuffie: Mouće riješiti sporna pitanja\nDelegacija EU u BiH iznenađena je odlukom predstavnika Republike Srpske da napuste sastanak strukturalnog dijaloga o pravosuđu u BiH u Sarajevu, rekao je portparol Delegacije EU u BiH Andy McGuffie.\n''Ako je problem tehničke prirode, kao što je pomenuto na početku sastanka, onda je usvajanje dnevnog reda bila prilika da se riješe ta sporna pitanja, što je dio redovnog postupka ovakvih sastanaka'', rekao je McGuffie novinarima u Sarajevu.\nOn je naveo da delegacija RS nije dala priliku ni direktoru Direkcije u Generalnoj direkciji Evropske komisije za proširenje Pjeru Mirelu, niti direktorici Direkcije evropskih integracija BiH Nevenki Savić da daju odgovor na primjedbe Banjaluke.\n''Prema shvatanju Evropske komisije, sva pitanja koja su pokrenuta iz Republike Srpske bila su pokrivena ponuđenim dnevnim redom sastanka'', tvrdi McGuffie.\nPrema njegovim riječima, BiH treba da odluči o tome ko će učestvovati u strukturalnom dijalogu o pravosuđu u BiH. ''Nakon svega, strukturalni dijalog se nastavlja, jer EU smatra da je BiH jako potrebno nezavisno i efikasno pravosuđe'', naglasio je Mekgafi.\nOn smatra da BiH u ovom procesu ''mora govoriti jednim glasom''.


Sve uspešniji Dani vina u Rivici (SRB) – PoljoMagazin\nU Domu kulture u Rivici, Opština Irig, protekle večeri je upriličeno svečano otvaranje manifestacije 18. “Dani vina”, koju je otvorio predsednik Privredne komore Vojvodine, Boško Vučurević. …\n“Čast i obaveza je nositi atribut građanina Rivice. Sve one vrednosti koje nosi Rivica, uključujući i ovu manifestaciju, potvrđuju da je ono najgrađanskije selo u našoj zemlji. Vino je magnet koji privlači ne samo novac, već i nove ljude koji bi trebalo da donesu i nova iskustva. Namera nam je da još više sredstava izdvojimo za ovu namenu u narednom periodu i promovišemo, protežiramo i propagiramo u međunarodnom formatu čitav region Fruške gore, upoznajući širok diplomatski, privredni i turistički auditorijum sa kulturnim bogatstvom koje nosi ovaj kraj”, dodao je Đoković.\n“Pokrajinski sekretarijat za poljoprivredu je prvi put, pre dve godine, prepoznao potrebu da subvencioniše proizvodnju vina, jer vino zaista jeste jedan od brendova Vojvodine. Zajedno sa vinarijama uloženo je oko milion evra u novu opremu, a po prvi put su od 2017. godine izdvajana sredstva za podizanje novih zasada vinograda. Čvrsto opredeljenje Pokrajinske vlade oslikava se kroz kupovinu vinskog analizatora smeštenog na Institutu za vinogradarstvo u Sremskim Karlovcima, dostpunog svim vinarima po izuzetno pristupačnim uslovima, što značajno poboljava kvalitet vina i utiče na smanjenje troškova proizvodnje”, rekao je dr Radojević, dodavši da je u planu nabavka mobilne punionice koja bi bila dostupna svim vinarima.


IL Capitano fileti haringe u biljnom ulju 170g limenka cena akcija Srbija\nEPonuda > Hrana > Konzervirana hrana > Riblje konzerve > Haringa > IL Capitano Haringa\nIL Capitano fileti haringe u biljnom ulju 170g limenka cene\nTrenutno nemamo slike za IL Capitano fileti haringe u biljnom ulju 170g limenka\nEPonuda nije internet prodavnica već Vam omogućava da brzo i lako nađete IL Capitano fileti haringe u biljnom ulju 170g limenka po najjeftinijoj ceni. Naš cilj je da kupci budu što bolje informisani o ponudi IL Capitano fileti haringe u biljnom ulju 170g limenka na tržištu Srbije. Vrlo lako nalazite željeni proizvod za kategoriju Haringa cene, ne morate da lutate od sajta do sajta za IL Capitano Haringa, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za IL Capitano fileti haringe u biljnom ulju 170g limenka sa PRODAVCEM. EPonuda ne može da garantuje potpunu tačnost specifikacije i slika za IL Capitano fileti haringe u biljnom ulju 170g limenka. Pre kupovine, podatke za IL Capitano fileti haringe u biljnom ulju 170g limenka proverite na sajtu PROIZVOĐAČA.


Danas Crveni krst Srbije deluje kao organizacija sa kontinuitetom međunarodnog priznanja u neprekidnom trajanju od 1876. godine. U sastavu Crvenog krsta Srbije se danas nalaze: dve pokrajinske organizacije i 183 organizacije Crvenog krsta u gradovima i opštinama.\nNa svim nivoima organizovanja zaposleno je 750 profesionalaca, a u realizaciju programa uključeno je preko 69.000 volontera, od kojih 60 odsto čine mladi.\nNa incijativu dr Vladana Đorđevića 6. februara 1876. godine osnovano je u Beogradu Srpsko Društvo Crvenog krsta. Prvi predsednik bio je mitropolit Mihajlo Jovanović.\nCrveni krst Srbije je jedno od prvih 15 nacionalnih društava Crvenog krsta osnovanih u svetu.\nKneževina Srbija je, na inicijativu Srpskog Društva Crvenog krsta, potpisala prvu Ženevsku konvenciju 1876. godine. Crveni krst Srbije danas deluje kao organizacija sa kontinuitetom međunarodnog priznanja u neprekidnom trajanju od 1876. godine.\nSedište Crvenog krsta Srbije nalazi se na istoj adresi u Beogradu od 1879. godine. Plac za gradnju doma Crvenog krsta je besplatno ustupila kneževska Vlada, odnosno kraljica Natalija,a Dom je projektovao i rukovodio gradnjom arhitekta Ministarstva građevine Dragiša Milutinović.\nPrvi zadatak novoosnovanog društva Crvenog krsta krajem XIX veka bio je zbrinjavanje izbeglica koje su dolazile u tadašnju Srbiju zbog Bosansko-Hercegovačkog ustanka.\nU prvoj godini osnivanja, Srpsko Društvo Crvenog krsta okupilo je oko 2.000 članova i osnovalo 35 pododbora. Danas Crveni krst Srbije okuplja 69.000 volontera. U Republici Srbiji ima 4.124 osnovnih oblika organizovanja Crvenog krsta i 176.515 članova Crvenog krsta, od kog broja su 129.282 mladi članovi.


Vlažnost u razvoju vinove loze\nPočetna » Vinogradarstvo » Vlažnost kao faktor u razvoju vinove loze\nPadavine ovi h dana su doprinele da vlažnost u vinogradu postane faktor razvoja bolesti vinove loze – Odgovarajuća, povoljna vlažnost zemljišta i vazduha utiče na normalan tok svih životnih procesa vinove loze, njenom normalnom razvoju i plodonošenju.\nVinova loza je donekle otporna prema suši, zato što se dosta uspešno gaji i u krajevima sa relativno malom količinom padavina, ili da sam raspored padavina tamo nije povoljan. Ona bolje podnosi uslove sa manje padavina od mnogo drugih gajenih biljaka, i to zahvaljujući brzom porastu korena, dubokom prodiranju korena u zemljište, relativno velikoj usisnoj snazi korena, kao i činjenici da se leti u listovima količina vode znatno i brzo ne smanjuje.\nNajproduktivniji vinogradi imaju i najveće potrebe za vodom, zato što je u njima i najveća transpiraciona površina.\nU vinogradu različiti uslovi vlažnosti zemljišta izazivaju i razliku u anatomskoj građi raznih organa vinove loze.\nU uslovima veoma niske vlažnosti smanjen je porast i slabo je plodonošenje. U težim uslovima dolazi do oštećenja pojedinih delova čokota, a u najtežim do uginuća celog čokota. Razlozi su u tome što visoke temperature i nedostatak vode izazivaju poremećaj u razmeni gasova i vode. Suša dublje u zemljištu i atmosferska suša deluju obezvodnjavanjem i pregrevanjem. Obe pojave su nepovoljne, bilo da se jave zajedno ili pojedinačno.\nUticaj velike vlažnosti, takođe ostavlja nepovoljne posledice, kako na porast, tako i na prinos i kvalitet grožđa.\nVelika vlažnost pre početka cvetanja pospešuje snažan porast lastara i listova, za šta ovi organi troše veće količine organskih materija.\nČeste kiše i povećana vlažnost za vreme cvetanja otežavaju oplodnju, a pospešuju i ubrzavaju osipanje cvetova i pojavu rehuljavosti grozdova. U takvim uslovima i prinosi se znatno smanjuju. Povećana vlažnost u fazi sazrevanja grožđa, ometa sazrevanje, a ima za posledicu i nedovoljno šećera i povećanu količinu kiselina u grožđu.\nVelika vlažnost usled čestih kiša za vreme sazrevanja grožđa, naročito ispred nastupanja pune zrelosti, dovodi do jakog priticanja vode u bobice, usled čega pokožica puca. U pukotine se nasele razni štetni mikroorganizmi, a posebno primetna je i siva plesan (Botrytis cinerea), izazivajući i doprinoseći truljenju i propadanju grožđa. Sa druge strane prevelika vlažnost u fazi sazrevanja grožđa loša je i štetna jer produžava porast lastara, a koji za to troše hranljive materije. Tada lastari sporije i slabije sazrevaju, ne nagomilavajući dovoljno hranljivih materija, pa zbog toga postaju osetljivi i na zimske mrazeve.


Neodlučnost vodi u zakasnelu reakciju i krah - Posao i oglasi\nOsoba koja je u stanju da donese kvalitetne i pravovremene odluke, kao i da preuzme odgovornost za svoje postupke često krupnim koracima grabi ka uspehu i svojim zacrtanim ciljevima. Za razliku od njih, ljudi koji ne prepoznaju ili ne iskoriste postojeće šanse na vreme, uglavnom su osuđeni na neuspeh i dobijaju ono što je ostalo od drugih, koji su već ugrabili svoju šansu i svoj razvojni put. Prevelika i konstantna zabrinutost ili nepotrebna preterana predostrožnost, podjednako su loši pratioci na putu ka profesionalnom ili ličnom uspehu, kao i premala zabrinutost i preterana opuštenost ili ležernost.\nSve ovo su ekstremi kojih bi se svakako trebalo kloniti. Život je, sam po sebi, takav da nam obično daje nekoliko šansi za uspeh - i svakako je prava umetnost naučiti prepoznati na vreme svoje šanse i razvojne potencijale i iskoristiti ih pravovremeno i na najbolji mogući način. Ponekad uspeh u poslu kojim se bavimo ne zavisi samo od nas samih, već od čitavog tima, čiji smo mi samo jedan deo. Ljudi neretko imaju strah i nesigurnost povezanu ne toliko sa sopstvenim kapacitetima i mogućnostima koliko sa mogućnostima čitavog tima ili ekipe s kojom rade. Ovde je identifikacija sa kolektivom i njegovim mogućnostima i kapacitetima značajna kočiona sila. Da bi se ovakav strah prevazišao, neophodno je, ukoliko imate mogućnosti, okrenuti se ka saradnicima koji će vas inspirisati, a takođe i sami biti dovoljno ambiciozni, inteligentni i uspešni. Obično radije sarađujemo sa onim ljudima sa kojima osećamo izvesnu bliskost. Pokušajte se u timu okrenuti onim kolegama koji na vas deluju inspirativno, a ukoliko ste već i prinuđeni da sarađujete sa „destruktivcima i negativcima“ potrudite se da vaš odnos bude striktno poslovan.\nTokom života i profesionalnog razvoja, čoveka u odlučivanju često sputavaju brzopletost, nepromišljenost, praznoverice i donošenje odluka na bazi pretpostavki, predrasuda, stereotipija ili neproverenih tvrdnji.\nOvo svakako nije odlika uspešnih ljudi, koji su uglavnom otvorenih i širokih shvatanja, a stvari posmatraju objektivno, istovremeno i kao jedinstvenu celinu i kroz sastavne elemente te celine. Ono što je svakako jedan od najvažnijih elemenata za uspeh u poslu kojim se bavite jeste - ljubav! Niko ne može da bude uspešan u poslu koji ne voli.\nNajvažniji korak u uspešnoj prodaji sopstvenog rada jeste u tome da se zapravo odabere zanimanje, to jest profesija kojom ćemo se baviti tokom života svim svojim bićem! Kada nešto volimo, onda nam je vrlo lako da uložimo celoga sebe u postizanje rezultata. Bez elana i žara za nečim, ali i bez upotrebe određene, obično velike, količine energije teško da se može doći do uspeha i zavidnih rezultata!


Kupovinom stana ne može se dobiti CG državljanstvo – Bankar.me\n“To su dva projekta u Kolašinu, i hotel Durmitor na Žabljaku, kako i hotel Kraljičina plaža u Budvi. Budući aplikanti mogu ulagati u ta četiri hotela koja se nalaze na listi razvojnih projekta. Nadam se, a postoje i najave da ćemo u narednom periodu imati više projekata u turizmu, a za očekivati je i da se pojave prvi projekti iz poljoprivrede”, kaže Dejan Medojević, v.d. direktora Agencije za investicije Crne Gore.\n“Ako se ulaže u Sjever Crne Gore i Centralni region minimalna ulaganja su 250.000 eura u jedan od razvojnih projekata sa liste i donacija od 100.000 eura, koja ide u poseban fond za razvoj manje razvijenih opština, u skladu sa zakonom, Kada je u pitanju Primorje onda govorimo o ulaganju od 450.000 eura u jedan od razvojnih projekata i donaciji od 100.000 eura”, poručio je Medojević.\nPrevious U Crnu Goru najviše uložili Azerbejdžanci, Rusi i Mađari\nSljedeći “Intenzivna njega” za 25 banaka u Njemačkoj zbog pranja novca


Naučnoistraživački centar u Viminacijumu koji oživljava duh antike - Gradjevinarstvo.rs\nNaučnoistraživački centar u Viminacijumu koji oživljava duh antike\n02.07.2012. | E-kapija\nVeć naredne godine Srbija bi trebalo da dobije u potpunosti završen objekat arheološkog turizma u Viminacijumu. Reč je o istoimenom naučnoistraživačkom centru kod Kostolca, sa jedinstvenom atmosferom antičkog Rima gde posetilac može da bude i arheolog i legionar i car.\nNaučnoistraživački centar (Domus Scientiarum) je projektovan kao višenamenski objekat, pa pored činjenice da će naučnici iz Srbije i inostranstva koristiti centar za svoje studije, istraživanja, radionice sa studentima, letnje škole, organizaciju kongresa i tematskih sastanaka, on će služiti i za smeštaj turista koji pokazuju sve veće interesovanje za posetu ovog istorijskog lokaliteta.\nKako je za "eKapiju" rekao Miomir Korać, direktor Arheološkog projekta Viminacijum, najveći deo posla je urađen i radovi se privode kraju. Plan je da centar u potpunosti bude spreman do juna naredne godine, kada će biti obeleženo 1.700 godina od Milanskog edikta. Tako uporedo sa završnim radovima teku i pripreme za veliku izložbu "Putevima rimskih imperatora", koja će nakon Srbije biti prikazana u još nekoliko svetskih gradova.\nNaučnoistraživački centar, čija je izgradnja počela još 2007. godine, projektovan u obliku rimskog Villa Rustica (kuće bogatog patricija). Centar se prostire na oko 4.000m2, ima 5 atrijuma i dva nivoa - gornji, sa prostorijama za rad i smeštaj i donji koji predstavlja "izolovanu zonu" sa povećanim stepenom sigurnosti i klimatskom kontrolom u muzejskim prostorijama i konferencijskim halama.\nKorać kaže da je trospratni muzejski prostor ispod objekta pripremljen i da će u njemu, po ugledu na svetske lokalitete takvog kalibra, u vidu stalne postavke biti izložene specifične zbirke predmeta vezane za lokalitet.\nGornji nivo se sastoji od skupa pretkomora, oko koga su radionice, laboratorije, sobe za smeštaj stručnih timova i za posetioce. Pored njih je i biblioteka sa čitaonicom, dokument centar, laboratorija, kuhinja sa trpezarijom, a u okviru centra nalazi se i replika rimskih termi, koja se koristi kao mali spa centar.\nIstočno krilo namenjeno je istraživačima dok će u zapadnom povremeno boraviti gosti istraživači iz zemalja sa kojima imamo saradnju. Izgradnja centra se privodi kraju, a trenutno u njemu boravi 21 istraživač iz Srbije. Činjenica da su se naučnici uselili pokazuje da nauka u njemu funkcioniše što je i najvažnije.\nNajveći deo centra, je kako Korać kaže, uređen. U biblioteci je ostao da se završi deo za čitaoce dok su knjige već na policama. Dovršava se i trpezarija u kojoj će posetioci imati priliku da degustiraju hranu napravljenu po receptima rimskog kuvara Apicija. Arheološki institut nedavno je raspisao tender za nabavku tehnološke opreme za kuhinju i trpezariju a gosti već sada imaju priliku da u centru probaju pojedina tradicionalna rimska jela poput svinjetine u medu ili urmi pripremljenih na poseban način.\nKako bi se u centru dodatno oživeo ugođaj prošlog veremena, profesor Fakulteta primenjenih umetnosti, Miroslav Lazović, uradio je u muzejskom prostoru 2000m2 mozaika po modelu Gala Placedie u Raveni, u okviru kompleksa nalazi se i fontana Neptuna sa mitološkim bićima, ali svakako najzanimljiviji sadržaj za sada predstavljaju 12 urađenih glava rimskih imperatora.\n- Sonja Petrović i Vuk Đuričković izvajali su 12 glava rimskih imperatora od ukupno 18. U pitanju je svojevrstan srpski brend jer je na teritoriji Srbije rođeno 18 rimskih imperatora, petina od ukupnog broja koji su vladali Rimom. Ovaj podatak pokazuje koliku je važnost područje na kojem se Srbija danas nalazi imalo za Rimsko carstvo - ističe Korać.\nPreostalih 6 glava rimskih imperatora trebalo bi da bude završeno do kraja godine, kako bi potpuno bile spremne za izložbu "Putevima rimskih imperatora" u junu 2013. godine.\nLjubičevo dobija vizitorski centar


CHAMPION MIA JACKET | Sport Vision\nChampion Mia je ženska lifestyle jakna sa kapuljačom, sa kojom ćete bezbrižno moći da provedete sve kišne, snežne ili vetrovite dane. Ova ženska jakna interesantnog je, modernog dizajna i kroja koji prijanja uz vaše telo, čime doprinosi vašoj autentičnosti i omogućava da je kombinujete sa raznim odevnim kombinacijama i stilovima. Ima pojas oko struka kog možete podesiti po Vašim dimenzijama, čime će jakna lepo isticati liniju vašeg tela. Kapuljača joj je obložena veštačkim krznom koje doprinosi toploti jakne i njenom dizajnu. Pored toga što je izuzetno udobna i mekana za nošenje, njen kroj je za nijansu duži nego standardni, tako da ćete bezbrižno i toplo moći da provedete hladnije dane godine. Ova ženska zimska jakna sa strane ima bočne džepove na kopčanje u kojima možete skladištiti sitnice sa sigurnošću ili utopliti ruke po potrebi. Specifikacija: Ženska zimska lifestyle jakna Sa podesivim pojasom oko struka Sa kapuljačom koja je obložena veštačkim krznom Bočni džepovi na rajsferšlus kopčanje Sastav: 100% najlon Boja: crna.\nChampion Mia je ženska lifestyle jakna sa kapuljačom, sa kojom ćete bezbrižno moći da provedete sve kišne, snežne ili vetrovite dane.\nOva ženska jakna interesantnog je, modernog dizajna i kroja koji prijanja uz vaše telo, čime doprinosi vašoj autentičnosti i omogućava da je kombinujete sa raznim odevnim kombinacijama i stilovima. Ima pojas oko struka kog možete podesiti po Vašim dimenzijama, čime će jakna lepo isticati liniju vašeg tela. Kapuljača joj je obložena veštačkim krznom koje doprinosi toploti jakne i njenom dizajnu. Pored toga što je izuzetno udobna i mekana za nošenje, njen kroj je za nijansu duži nego standardni, tako da ćete bezbrižno i toplo moći da provedete hladnije dane godine. Ova ženska zimska jakna sa strane ima bočne džepove na kopčanje u kojima možete skladištiti sitnice sa sigurnošću ili utopliti ruke po potrebi.\nŽenska zimska lifestyle jakna\nSa podesivim pojasom oko struka\nBočni džepovi na rajsferšlus kopčanje


Neophodna bolja informisanost poljoprivrednika o upotrebi sredstava za zaštitu bilja - POLJOPRIVREDNIK specijalizovani list za selo\nNeophodna bolja informisanost poljoprivrednika o upotrebi sredstava za zaštitu bilja\nDatum kreiranja sreda, 10 novembar 2021 12:38\nU Privrednoj komori Srbije 9. novembra predstavljeni su rezultati istraživanja o obučenosti i ponašanju korisnika sredstava za zaštitu bilja u Republici Srbiji. Istraživanje je realizovano na inicijativu i uz podršku Fondacije Ana i Vlade Divac, a obuhvatilo je 1.030 poljoprivrednika u 116 opština.\nProf. dr Goran Malidža iz novosadskog Instituta za ratarstvo i povrtarstvo je rukovodio istraživanjem, a na prezentaciji rezultata istakao je osnovne zaključke. Oni ukazuju na to da korisnici sredstava za zaštitu bilja u Srbiji nisu dovoljno upoznati sa propisima ni obučeni za efikasnu i bezbednu primenu ovih sredstava, te postoji visok rizik po zdravlje ljudi i životne sredine. Rezultati realizovanog istraživanja ukazuju i na to da je potrebno uvođenje permanentnih obuka, kao i periodične provere znanja i sertifikacije korisnika sredstava za zaštitu bilja. Takođe, potrebno je i uvođenje sistema kontrole ispravnosti uređaja za primenu sredstava za zaštitu bilja. Od suštinskog značaja za pravilnu upotrebu ovih sredstava je obavezno poznavanje i poštovanje zakonske regulative, kao i vođenje evidencije o primeni sredstava za zaštitu bilja.\nPrezentaciji rezultata ovog istraživanja prisustvovao je i Aleksandar Bogićević, pomoćnik ministra u Ministarstvu poljoprivrede, šumarstva i vodoprivrede. On je tom prilikom istakao da je ovo ministarstvo obezbedilo stručnu savetodavnu podršku putem licenciranih stručnjaka poljoprivrednih savetodavnih službi, kao i da je neophodno da poljoprivrednici vode knjige polja, a to za sada čini samo nekolicina.\nU ime Privredne komore Srbije, koja je bila domaćin ovog skupa, prisutne je pozdravio Aleksandar Bogunović, sekretar Udruženja za biljnu proizvodnju i prehrambenu industriju. On je ukazao na uzročno-posledičnu vezu između pravilne upotrebe sredstava za zaštitu bilja i kvaliteta i cena poljoprivredno-prehrambenih proizvoda, obezbeđivanja zdravstveno bezbednih proizvoda za domaće tržište, ali i većeg obima i vrednosti izvoza.\nFondacija Ana i Vlade Divac već 14 godina pruža podršku najugroženijim kategorijama stanovništva u Srbiji u cilju njihovog ekonomskog osnaživanja. Prema rečima Ane Košel, direktorke ove fondacije, u proteklom periodu podršku je dobilo 1.200 poljoprivrednih gazdinstava i 150 privrednih subjekata, u ukupnoj vrednosti od dva miliona evra.\n- U 2021. godini finansijsku podršku, u vrednosti od 22 milijarde dinara, dobilo je 105 poljoprivrednih gazdinstva u Srbiji, rekla je Ana Košel.\nTekst i foto: G. Radović


EVROPA POKLEKLA PRED GMO MAFIJOM: Na njive stiže GMO kukuruz\nEVROPA POKLEKLA PRED GMO MAFIJOM: Na njive stiže GMO kukuruz\nNa njivama zemalja EU, koja ima najstrože zakone o genetski modifikovanim organizmima, uskoro bi se mogao naći GMO kukuruz 1507. Dok zagovarači GMO useva kažu da konvencionalna poljoprivreda ne može da zadovolji potrebe svetske populacije, britanski genetičar Majkl Antoniu kaže za RTS da GMO hrana nije bezbedna po zdravlje ljudi i životinja.\nNa osnovu plana koji je podržala Evropska komisija, Evropska unija bi mogla do kraja godine da dozvoli uzgoj genetski modifikovanog kukuruza 1507. Ako se s time složi većina zemalja Unije, biće to prvi zakon koji dozvoljava setvu genetski modifikovanog semena na njenoj teritoriji.\nKukuruz 1507 proizvod je jedne od vodećih svetskih kompanija za genetski modifikovane organizme. Naučnici i ekolozi upozoravaju na štetnost takvih proizvoda za zdravlje ljudi i životinja, kao i na nedostatke evropskih zakona o bezbednosti hrane.\nAmerička kompanija „Pionir Dupont“, čiji je on proizvod, kaže da je otporan na insekte, vlagu, sušu. Istovremeno, ekolozi upozoravaju da su genetski modifikovani usevi zapravo pesticidi, koji truju druge biljke.\n„Nigde u svetu se ne rade testiranja na tri, pet, ni 10 godina, jer su skupa. Ne znamo kako se upravlja genima biljaka. Evropska agencija za bezbednost hrane mora da uvede odgovarajuće testove i obezbedi novac za njih“, poručuje iz kalcelarije „Grinpisa“ pri Evropskoj uniji Marko Kontiero.\nPrema prvim reagovanjima, Španija i Velika Britanija su spremne da seju kukuruz 1507, dok njega neće biti u Francuskoj, Austriji, Poljskoj. U prilog njihovom odbijanju, ide upozorenje naučnika o posledicama upotrebe genetski modifikovanih plodova.\nBritanski genetičar sa Kraljevskog koledža u Londonu Majkl Antoniu rekao je za RTS da genetski inženjering nije bezbedan po zdravlje ljudi i životinja.\n„Sve je više naučnih dokaza da genetski modifikovana hrana izaziva tumore na jetri, bubrezima, organima za varenje, poremećaj imunog sistema. Genetski modifikovani organizmi izazivaju DNK poremećaj na usevima, smanjuju im hranljivu vrednost, stvarajući nove otrove, alergije“, objašnjava dr Antoniu.\nZagovarači genetski modifikovanih useva, kažu da konvencionalna poljoprivreda ne može da zadovolji potrebe rastuće svetske populacije. Sa time se genetičar Antnoiu ne slaže.\nI Srbija mora da prihvati zakone EU\nIzvesno je da će Srbija i druge zemlje, koje teže članstvu u Evropskoj uniji, morati da prihvate i njene zakone. Kada je reč o mogućem novom zakonu o genetski modifikovanim usevima u Uniji, Srbija će, kao i ostale članice Unije, moći sama da odluči da li da dozvoli genetski modifikovane useve na svojoj teritoriji.


"Mi nemamo sredstva da sprovedemo te zahtjeve" - BIGportal.ba\n“Mi nemamo sredstva da sprovedemo te zahtjeve”\n9 Decembra, 2020 9 Decembra, 2020 06809\nŠvajcarsko železničko preduzeće kaže da c´e od četvrtka na neodređeno vreme ;biti obustavljena gotovo sva putovanja vozom između Italije i Švajcarske.\nRazlog su mere epidemijske kontrole koje zahtevaju italijanske vlasti.\nUredba italijanske vlade nalaže da železnička preduzeća uvedu kontrolu temperature putnika koji moraju dokazati da su negativni na koronavirus i imati dokument svojih poslodavaca da im odobravaju putovanje, rekla je portparolka Savezne železničke službe Švajcarske Otavia Maserini.\n“Mi nemamo sredstva da sprovedemo te zahteve”, rekla je Maserini za AP. Rekla je da italijanske mere znače “gotovo potpuno zaustavljanje” putovanja vozovima između dve zemlje, mada bi mogli da i dalje idu regionalni vozovi na jednoj liniji koja povezuje Brig u Švajcarskoj i Domodosolu u Italiji, kojima upravlja drugi operater.\nZastoj na železnici mogao bi pogoditi mnoge prekogranične radnike, posebno u zdravstvu, koji svakodnevno putuju iz Italije u južnu Švajcarsku.\nZaustavljanje saobrac´aja dolazi usred povec´ane zabrinutosti zbog širenja bolesti KOVID-19 tokom drugog evropskog talasa. Švajcarska je zabeležila visok nivo prenosa, ali nije donela stroge mere kontrole kakve su u susednim zemljama Francuskoj, Italiji i Nemačkoj.\nMaserini je rekla da je putovanje vozom između Švajcarske i Italije ove godine opalo za 50 odsto usled pandemije koja je prekogranični saobrac´aj između Švajcarske i suseda proletos sasvim zaustavila na dva meseca, tokom prvog talasa KOVIDA-19 u Evropi.\nNe bude li dogovora trešće se cijela Evropa


Evropsko prvenstvo u karateu za seniore\nPočetak/Sport/Evropsko prvenstvo u karateu za seniore\nNiške Vesti2. aprila 2018.\nGrad Niš će 7. aprila biti domaćin još jednog velikog sportskog događaja. U organizaciji KK „Bušido NB“ i Karate saveza Srbije a pod pokroviteljstvom grada Niša i gradske opštine Crveni krst narednog vikenda u hali Čair održaće se Evropsko prvenstvo u karateu za seniore, za sve federacije.\nUčešće je do sada potvrdilo 25 zemalja sa više od 490 takmičara. Srbiju će predstavljati 10 takmičara od čega ih je troje članova KK „Bušido NB“ a jedan od trenera reprezentacije je trener ovog kluba Milomir Blažević.\nOvu svojevrsnu „generalnu probu“ za Svetsko prvenstvo, koje treba da se održi u Nišu novembra ove godine, otvoriće gradonačelnik Darko Bulatović a na otvaranju će učestvovati i orkestar garde Vojske Republike Srbije.\nEvropsko prvenstvo karate Karate savez Srbije KK Bušido NB


Obrazovanje odraslih: od učenja kako učestvovati, do učestvovanja u učenju | EPALE\nNode > Obrazovanje odraslih: od učenja kako učestvovati, do učestvovanja u učenju\nDocument available also in: EN DE EL HU FR ET CS\nAsistent za politike u EAEA, Silvia Tursi, govori o ulozi učenja odraslih kao jednog od načina učešća u društvu.\nU savremenom društvu, upravljanje zamjenjuje vladu i podstiče se direktna demokratija. Za građane i građanke to znači da se od njih sve više očekuje da aktivno učestvuju u svojim zajednicama, ne samo u pogledu pitanja politike već i kada je u pitanju svakodnevni život.\nPIAAC studija je pokazala jasnu korelaciju između povjerenja i političke efikasnosti sa nivoom vještina. Naročito se vidi da su slabe osnovne vještine u korelaciji sa niskim nivoom povjerenja u institucije, kao i niskim nivoom povjerenja u sposobnost uticanja na društvo.\nObrazovanje odraslih i angažovanje građana i građanki\nZnačaj obrazovanja kao ključnog faktora za predviđanje različitih oblika političkog učešća naglašen je u različitim studijama. Danas se uloga obrazovanja odraslih u promovisanju aktivnog građanstva čini krucijalnom, ne samo u pogledu onih sa niskim nivoom vještina, već u pogledu svih građana i građanki koji su pozvani da učestvuju u društvu.\nMeđutim, način na koji se aktivno građanstvo promoviše kroz obrazovanje odraslih, ukazuje na raznovrsne perspektive, koje su razvijene u različitim praksama i inicijativama.\nS jedne strane, obrazovanje odraslih promovise učenje kao neophodan preduslov za pristup učešću u demokratskim procesima. U ovom slučaju, učenje može upućivati na različite potrebe – razvoj pismenosti i numeričke pismenosti, unapređenje osnovnih vještina koje omogućavaju učešće u društvu, kao i obuka i diskusija o konkretnim političkim problemima i temama. Ovo ukazuje na to da pojedinci treba prvo da steknu participativne vještine prije nego što mogu učiti i govoriti kao građani. Takođe se predlaže da se ovi ljudi podstiču na aktiviranje i usvajanje kompetencija koje je „racionalna zajednica“ identifikovala za dobre građane. Ova vizija ukazuje na postajanje norme onoga što znači biti dobar građanin/građanka.\nS druge strane, obrazovanje odraslih promoviše viziju u kojoj se učenje samo po sebi smatra oblikom učešća u zajednici a ne samo alatom za pripremu za učešće. Ova perspektiva promoviše građanstvo kao posvećenost u „zajednici prakse“ i učešće u zajednicčkim aktivnostima.\nPrimjeri učenja kao alata za aktivno učešće\nLire et Écrire (Čitanje i pisanje)\nPrimjer prakse u kojoj učenje služi kao alat za pristup aktivnom učešću može se vidjeti u belgijskoj inicijativi Lire et Écrire, kojom se omogućio skup različitih tema relevantnih za svakodnevni život u Belgiji „Dobrodošli u Belgiju“: zajednički život, stanovanje, zdravlje, obrazovanje, zapošljavanje i socijalno obezbjeđenje, svakodnevni život, rezidentni status i migracija i institucije. Ovaj skup alata je namijenjen doseljenicima u Belgiji, ali i ljudima sa belgijskim porijeklom, i uopšteno predstavlja alat za stvaranje refleksije na društvo, s ciljem podsticanja ili razvijanja aktivnog učešća u društvu.\nČesto su projekti i inicijative razvijani na način tako da su dvije perspektive međusobno povezane. Interesantan primjer jeste ‘The People's Meeting’ - Folkemødet (sastanak naroda) koji se od 2011. godine organizuje u Bornholmu, u Danskoj. Ovaj događaj predstavlja posebnu priliku za proslavu, promovisanje i razvoj ideja o demokratiji, aktivnom građanstvu i neformalnom učenju odraslih.\nSastanak naroda je politički festival koji omogućava platformu za otvorene debate između političara, preduzeća, nevladinih organizacija i običnih građana. Njegov cilj jeste osnaživanje demokratije i dijaloga u zemlji, sa besplatnim neformalnim seminarma i sastancima. Iako inicijativom koordiniraju vlasti Bornholma, njega u praksi organizuju organizacije, političke partije i grupe koje izraze volju da učestvuju. U tom smislu, učesnici su takođe i organizatori, kao primjer demokratije u stvarnom društvu.\n100 koraka ka finskoj budućnosti\nSlično tome, projekat „100 koraka ka finskoj budućnosti“ predlaže novi metod građanskog obrazovanja, unutar kulture obrazovanja odraslih u Finskoj. Glavna ideja je bila da se ljudi uključe u građanske diskusuje u lokalnim centrima za obrazovanje odraslih bez obzira na uzrast i porijeklo. Diskusije otvorenog pristupa bile su planirane kao način upoznavanja nove grupe učesnika sa centarima za obrazovanje odraslih i njihovim radom. Svi centri koji su pokazali interesovanje bili su pozvani da učestvuju u ovom projektu, a umjesto 10 planiranih diskusija, organizovano je 29, što je pokazalo entuzijazam u ovoj inicijativi.\nRezultati diskusija dostavljeni su sačiniocima politika svakog grada u kom je organizovana diskusija, a građani su imali priliku da započnu sa unapređenjem njihovih participativnih vještina.\nOvih nekoliko primjera sugerišu prikaz različitih načina koji se mogu koristiti u obrazovanju odraslih za promovisanje aktivnog građanstva i podsticanje pojedinaca da razvijaju svoje participativne vještine.\nKakva je vaša ideja o građanskom obrazovanju, i na koji nači se koristi u vašoj organizaciji da bi se pomoglo pojedincima da dobiju prilike da imaju aktivnu ulogu u zajednici? Podijelite svoje mišljenje u komentarima ispod.\nSilvia Tursi je asistent za politike u EAEA. Diplomirala je u oblasti političkih nauka i međunarodnih odnosa, a dalje studije je nastavila u oblasti obrazovanja. Ima iskustva kao trener na evropskim projektima i kao asistent za projekte i istraživanja u različitim organizacijama.


Poslovna Žena, 15.02.2019.\nPredsednica Vlade Republike Srbije Ana Brnabić predsedavala je petoj sednici Saveta za populacionu politiku, na kojoj je saopšteno da je u ovoj godini iz budžeta za sufinansiranje mera populacione politike izdvojeno 650 miliona dinara, što je 150 miliona dinara više u odnosu na prethodnu i pet puta više u odnosu na 2017. godinu.\nMinistarka bez portfelja zadužena za demografiju i populacionu politiku Slavica Đukić Dejanović precizirala je da su ta sredstva upotrebljena za rekonstrukciju i adaptaciju postojećih i izgradnju novih vrtića.\nNa taj način, povećani su kapaciteti predškolskih ustanova za 1.000 novih mesta za mališane, formirane jaslene grupe u seoskim područjima, kupljeni plastenici za mlade bračne parove, nabavljena mehanizacija i oprema za započinjanje sopstvenog posla, završena izgradnja stanova i kupljeno deset seoskih kuća.\nTakođe, nabavljeni su ultrazvučni aparati i vozila polivalentne patronaže, a rađeno je i na osnivanju savetovališta za trudnice, reproduktivno zdravlje, škole roditeljstva, savetovališta za mlade.\nMinistarka je izrazila nadu da će ove godine gradovi i opštine posebnu pažnju usmeriti i na druge segmente, posebno na usklađivanje rada i roditeljstva, upravljanje migracijama i pitanja starosti i aktivnog starenja sugrađana.\nOna je najavila da će sutra biti raspisan javni poziv za dodelu bespovratnih sredstava za sufinansiranje mera populacione politike, tako da će jedinice lokalne samouprave imati dovoljno vremena da se prijave na konkurs i da sredstva za planirane projekte utroše do kraja ove godine.\nĐukić Dejanović je takođe istakla da je, prema prvim, preliminarnim rezultatima Republičkog zavoda za statistiku, broj živorođenih u 2018. godini smanjen za 1.859 ljudi u odnosu na prethodnu godinu, ali i da je smanjen broj umrlih i to za 3.190 ljudi.\nPrema tim podacima, u 2018. godini svakog dana bilo je za 104 osobe manje, za razliku od 2017. godine kada nas je po osnovu negativnog prirodnog priraštaja bilo manje za 107 ljudi dnevno.\nIako je ovo i dalje veoma veliki broj umrlih, napravljen je mali, ali početni pomak, naglasila je Đukić Dejanović.\nProblem smanjenja broja živorođene dece posledica je smanjenja kontingenta žena koje učestvuju u reprodukciji, odloženog rađanja, kao i sve većeg broja mladih ljudi koji emigriraju, zaključila je ministarka.\nNa sednici se razgovaralo i o migracijama mladih visokoobrazovanih ljudi.\nU skladu sa tim, Đukić Dejanović je istakla da su migracije fenomen koji ne može da spreči nijedna država, ali da je potrebno kreiranje što povoljnijeg ambijenta za mlade da ostanu u Srbiji, odnosno da se nakon studijskih programa vrate u zemlju.\nMinistarka je navela da je potrebno usmeriti pažnju i na one mlade ljude koji ne planiraju da se vrate u zemlju, da se vežu za maticu putem različitih projekata, kako bi stečene resurse, poput znanja, iskustva, poslovnih kontakata i finansijskih sredstava uložili u razvoj Srbije.\nKabinet ministra bez portfelja zaduženog za demografiju i populacionu politiku u toku 2018. godine sproveo je dva istraživanja o migracijama studenata i karakteristikama i stavovima visokokvalifikovane dijaspore i povratnika, a organizovane su i nacionalne konsultacije sa predstavnicima akademske zajednice, univerziteta, instituta, civilnog sektora i državnih organa.\nCilj svih ovih aktivnosti bilo je definisanje mera i aktivnosti koje je potrebno preduzeti u narednom periodu kako bi se uspostavili efikasni, izvodljivi i održivi mehanizmi u cilju bolje procene i boljeg upravljanja migracijama mladih, visokoobrazovanih ljudi.\nPremijerka Brnabić i članovi Saveta informisani su i o zajedničkoj akciji koju sprovode Privredna komora Srbije i Vlada Republike Srbije – priznanju „Prijatelj porodice“.\nTo priznanje, kako je planirano, biće uručeno kompanijama koje su, uz dobre poslovne rezultate u kolektivima, stvorile porodično i prijateljsko okruženje koje zaposlenima omogućava usklađivanje rada i roditeljstva.\nOrganizacija poslovne žene (3069)\nOtvorena suvenirnica u Bačkom Petrovcu (2659)\nU PKS konstituisan Savet za žensko preduzetništvo (2205)\nFormiranje mreže Žene u ruralnom razvoju (2023)\nZa Cvet uspeha za ženu zmaja konkuriše 21 preduzetnica\nReferentna kamatna stopa zadržana na nivou od 2,5 odsto\nPodrška mikro i malom biznisu\nNova šansa za male privrednike – do kraja godine konkurs za povoljne kredite i bespovratna sredstva\nOlakšice za "frilensere" početkom 2020. godine


LSV | Ne zapostaviti bezbednost žena u kolektivnim centrima i porodičnom nasilju\nNovi Sad, 15. april 2020 - Iako su prioriteti nametnuti proglašenjem vanrednog stanja pre skoro mesec dana i preduzete su mere, koje su u međuvremenu pooštrene, ostaje nejasno kako se državne institucije i organi suočavaju sa otvorenim pitanjima kao što je ugrožena bezbednost građana i građanki.\nIako su članovi Kriznog štaba najviše upozoravali na mogućnost prodora virusa u gerontološke centre, izostankom reakcije resornog Ministarstva za rad, zapošljavanje, boračka i socijalna pitanja, desilo se upravo to. Štaviše, posledice su daleko tragičnije po neke od korisnika usluga centara u Nišu i Smederevu, tako da lišavanje slobode direktora prvog i zatvaranje drugog centra, neće mnogo pomoći porodicama preminulih. Iz nadležnosti ministra Đorđevića je tema zbrinjavanja dece roditelja obolelih od virusa korone, koje je rešeno ad hoc tek nakon pritiska javnosti kroz medije. Ministarstvo nije ponudilo nikakav odgovor na masovna otpuštanja zaposlenih, niti poslalo bilo kakvu preporuku poslodavcima za zaposlene koji vrše samostalno roditeljsko pravo. Vrtići i škole su zatvoreni, bake i deke stariji od 65 godina su izolovani bez mogućnosti da čuvaju unuke, a roditelji ostavljaju maloletnu decu kako bi ispunili svoje radne obaveze, uz pretnju otpuštanja.


Press Online :: Hronika :: POTRAGA ZA DELOVIMA TELA\n03. 04. 2007. - Autor: (A. Đ. - AG.)\nPOTRAGA ZA DELOVIMA TELA\nMesec dana posle ubistva Živojina Žiže Margetića (85) nisu pronađeni delovi tela koji su pobacani u kontejnere po Srbiji. Prošlo je dosta vremena, teško će pronaći ostatke čak i da saznaju tačne lokacije, kaže obducent dr Aleksandrić\nNovosadska policija i dalje traga za delovima tela Živojina Žiže Margetića (85) koga je 9. marta iskasapio bankar Zoran Munćan (32)!\nSlužbenik EFG Eurobanke priznao je policiji da je starcu najpre sa računa ukrao 10.000 evra, a onda ga isekao satarom i delove tela pobacao po kontejnerima i deponijama u više gradova u Srbiji.\nPripadnici MUP-a "pročešljali" su nekoliko lokacija u Novom Sadu, Inđiji, Kikindi i Zrenjaninu, ali zasad ništa nisu pronašli.\nŽiža legenda Novog Sada!\nŽivojin Žiža Margetić, žrtva bankara Zorana Munćana, bio je legenda Novog Sada! Njegovi sugrađani znali su ga kao uspešnog sportistu, ali i kao sjajnog farmaceuta i ekonomistu.\nMargetić je rođen u Novom Sadu, gde je završio gimnaziju. Završio je farmaciju u Segedinu i ekonomiju u Sarajevu i ostvario sjajnu karijeru u firmi "Interservis", do penzionisanja 1982. godine.\nŽivojin je bio jedan od pionira tenisa u Vojvodini i Srbiji! Osvojio je brojne titule, bio je šampion Vojvodine, univerzitetski prvak Jugoslavije i osvajač otvorenih prvenstava Makedonije, Slovenije i pobednik prestižnog turnira u Ingopštatu.\nMargetić je bio jedan od osnivača Fudbalskog kluba "Novi Sad", a bio je u više navrata i član uprave FK "Vojvodina".\n- Zasad nemamo informacija da su negde pronađeni leš ili delovi tela ubijenog penzionera. Očekujem da me policija obavesti ukoliko pronađe ostatke Margetića - kaže Nenad Simović, istražni sudija Okružnog suda u Novom Sadu.\nOn je dodao da je od Margetićevog ubistva prošlo dosta vremena i da je sada teško doći do delova tela nesrećnog penzionera.- Doneo sam rešenje o pokretanju istrage, biće saslušani još neki svedoci i urađena DNK veštačenja - zaključio je Simović.\nIstražni sudija potvrdio je da se osumnjičeni bankar Zoran Munćan branio ćutanjem.\n- Ništa od onog što je priznao u policiji nije priznao u istrazi - objasnio je Simović.Doktor Branimir Aleksandrić, direktor Instituta za sudsku medicinu, kaže da je teško očekivati da mesec dana posle ubistva budu otkriveni delovi tela.\n- Ako je tačno to da su komadi tela bačeni u kontejnere, ko zna gde su oni sada. Kontejneri se prazne, u kamionima se đubre uništava i odvodi na deponiju, tako da nisam siguran da će policija u toj potrazi imati uspeha, pa čak i da znaju tačne lokacije gde je ubica bacio raskomadano telo - kaže Aleksandrić, dodajući da se DNK veštačenja mogu uraditi i posle nekoliko godina.\n- Što se tiče DNK analize, ako se pronađu nekakvi ostaci, uvek se mogu uzeti koštani uzorci pomoću kojih se određuju DNK profili. Ako bismo imali više takvih uzoraka sa različitih lokacija, lako bi se utvrdilo da li svi oni pripadaju jednom čoveku - objašnjava Aleksandrić.\nOn kaže da se ne može proceniti u kakvom se stanju nalaze raskomadani delovi tela posle mesec dana. Prema njegovim rečima, meka tkiva se raspadaju vremenom, ali na to utiču vremenske prilike i sredina u kojoj se tkivo nalazi.\n- Ako je, recimo, telo bilo u vodi, onda se meko tkivo brže raspada. S obzirom na to da je u proteklih mesec dana temperatura varirala, ne može se ništa sa sigurnošću reći, osim što je jedino izvesno da kad god nešto bude pronađeno, DNK analiza može da utvrdi poreklo - kazao je direktor Instituta za sudsku medicinu.


U Staroj Pazovi počela gradnja stanova za izbjeglice iz BiH i Hrvatske\nFoto: Ilustracija | U Staroj Pazovi počela gradnja stanova za izbjeglice iz BiH i Hrvatske\nTanjug 27.08.2018 13:58\nSTARA PAZOVA - Kamen temeljac za izgradnju 169 stanova namijenjenih izbjegličkim porodicama iz BiH i Hrvatske koje imaju prebivalište na teritoriji opštine Stara Pazova položen je danas u Fruškogorskoj ulici u Staroj Pazovi, a rok za završetak je jul 2019.\nStanovi će biti izgrađeni u okviru potprojekta 5 Regionalnog stambenog programa u Republici Srbiji.\nPolaganju kamena temeljca su prisustvovali prvi potpredsjednik vlade i ministar spoljnih poslova Ivica Dačić, šef Delegacije EU u Srbiji Sem Fabrici, ambasador SAD u Srbiji Kajl Skat, komesar za izbjeglice i migracije Vladimir Cucić, državni sekretar u Ministarstva državne uprave i lokalne samouprave Bojan Stević i predstavnici OEBS-a, UNHCR-a i ambasade Njemačke.\nStanovi će se graditi u sedam stambenih lamela ukupne površine 11.654 metara kvadratnih.\nIzvođači radova su Zlatibor Gradnja Beograd i Kej iz Valjeva.\nFinansijska sredstva za izgradnju tih stanova su obezbijeđena dijelom iz donatorskog Fonda Regionalnog stambenog programa kojim upravlja Banka za Savjet Evrope u vrijednosti od 3,9 miliona evra i dijelom iz budžeta opštine Stara Pazova u iznosu od 55 miliona dinara.\nFabrici je rekao da današnje polaganje kamena temeljca predstavlja početak novog života za brojne porodice, tako da to nije samo pravlje je stambeniih zgrada.\nTe porodice su, kako kaže, čekale dugo da dođu do svog doma, još od strašnog rata devedesetih godina prošlog vijeka.\n"Moja direktna poruka porodicama koje će biti stambeno zbrinute je da je EU vaša partner u pronalaženju rješenja za vaše stambeno pitanje. EU je ubjedljivo najveći donator koji je podržao inicijativu za stambeno zbrinjavanje izbjeglica", rekao je Fabrici.\nKaže da je EU obezbijedila 232 milona evra za izgradnju stanova i da se očekuje da će do kraja 2021. biti završen taj posao.\nOn je rekao da je do sada izgrađeno i predato više od 2.000 stambenih jedinica i da će do kraja godine biti napravljeno još 1.800, tako da će ukupno biti oko 3.800 stambeniih jedinica.\nAmbasador Skot je rekao da je regionalni program za stanovanje od 2012. godine obezbijedio dom za više od 3.000 porodica i vratio im nadu u dostajanstvo, koje su izgubili u ratovima devedesetih godina prošlog vijeka.\nOn je rekao da se taj program sprovodi zajedno sa Vladom Srbije, kao i vladama u Hvratskoj, BiH i Crnoj Gori, uz podršku UN i drugih donatora.\n"Veoma smo ponosni da budemo partner u ovom projektu. Mi smo dali skromni doprinos od 30 milona dolara", naveo je Skot.\nIstiče da tu nije u pitanju samo pravljenje stanova, već da su dali i pravnu pomoć izbjeglicama da riješe imovinska pitanja, pomogli im da započnu negdje drugdje novi život, kao i da je bila obezbijeđena i druga vrsta pomoći.\nStara Pazova Izbjeglice Srbija Stanovi\nMladić preminuo dok je ulazio u trambolinu


Grupe militanata u južnom delu demilitarizovane zone u Idlibu, na čijem je čelu Hadžat Tahrir al-Šam, stvaraju udarnu silu i njihov napad na Hamu nije isključen, tvrdi šef ruskog Centra …\nKURDI IZNENADILI TURKE: Na desetine mrtvih, Rusi spasavali Erdoganove specijalce (MAPA)\nKurdi su u kontra napadu ponovo zauzeli gradić Marnaz južno od Afrina koji su predhodno zauzele proturske snage. Kurdi navode da su u napadu ubili 40 proturskih boraca, a ranili …\nDesetine terorista Islamske države napali su i zauzeli glavni štab Libijske nacionalne armije (LNA) u južnom libijskom gradu Sabha. Teroristi Islamske države likvidirali su 16 vojnika LNA i zarobili velike …\nRusko Ministarstvo spoljnih poslova objavilo je dokument sa sastanka predstavnika Rusije, Kine i SAD na temu sukoba u Avganistanu. Nakon 18 godina rata, SAD stavile su potpis na zajedničkosaopštenje u …\nOSLOBOĐENA STRATEŠKA PLANINA: Pobeda nakon tri dana krvavih borbi\nJemenski Huti su izvojevali veliku pobedu u centralnom delu zemlje nakon žestokih trodnevnih borbi protiv Jemenske nacionalne armije. Prema izveštajima lokalnih medija, snage Huta su zauzele planinu Al Aoud i …\nIzdvojeno / Planeta / Rat\nElitna britanska garda se spremala za specijalnu misiju protiv Rusije, a onda otkriveno da su vojnici na kokainu!\nIz podmornice britanske Kraljevske mornarice “HMS Talent”, naoružane krstarećim raketama “tomahavk”, izbačeno je sedam mornara koji su uzimali kokain, objavio je “Mejl on sandej”, a “Dejli telegraf” podseća da je …\nBolnice nemoćne:Stotine povređenih i raanjenih u Libiji\nNajmanje 147 osoba poginulo je, a oko 614 je povređeno tokom nedavnih vojnih aktivnosti u Libiji, saopštila je danas Svetska zdravstvena organizacija (SZO). SZO je na svom Tviteru objavila i …